Anul II. 


Sibiiu, 10/23 Februarie 1908. 





[aan] 








pe "fa an an 3:50 


pe 1 an 5 cor. 
pe î/, an 2:50 
pe t/⁄, an 1'25 
ROMANIA: 
pe 1l an 7 lei 


Revistă politică-culturală 





Nr. 7. 


Redactia 


ŞI 


administrația 


SIBIU 
NAGYSZEBEN 


strada Morii 8. 








Apare săptămânal, sub conducerea unui comitet. 








Muncă nouă. 


(46) Suntem la începutul mișcării 
de organizare politică, pornită pe urma 
constituirii recente a comitetului nostru 
național. Acţiunea întreprinsă de noul 
comitet pare a fi lămurit o chestiune 
de ordin principiar a vieții noastre po- 
litice dela inaugurarea activităţii parla- 
mentare încoace. 

Totdeauna îndatoririle conducăto- 
rilor sau reprezentanţilor unui popor, sunt 
determinate de împrejurările politice, în 
care acest popor trăiește în anume epocă. 
La noi împrejurările politice cu totul 
excepționale, împrumută atribuţii speci- 
fice reprezentanţilor noștri din parlament. 


Lupta noastră politică nu se poate 
asemănă cu a Maghiarilor din zilele noa- 
stre. Astfel şi îndatoririle deputaţilor no- 
ştri se înfăţişează într'o lumină cu totul 
deosebită. Pentru noi activitatea parla- 
mentară a deputaţilor naționaliști nu e 
un mijloc de-a câștigă succese reale în 
urma luptelor date în cameră, ci un mij- 
loc de-a împărtăși massele poporului de-o 
educaţie politică. In situaţia actuală e 
foarte firesc, că fără sacrificarea unor 
principii de importanţă vitală pentru noi, 
acei câţiva deputaţi trimiși în parlamen- 
tul din Pesta nu pot stoarce nici un 
drept pentru asigurarea intereselor noa- 
stre. Un mănunchiu de oameni — cari 
prin numărul lor dispar în fața majori- 
tăţii covârșitoare a unor grupări ostile 
aspirațiilor noastre — nu poate eluptă 
libertăţi, nu poate nici asigură măcar 
respectarea celor existente. Intr'o gru- 
pare întemeiată pe conștiința puterii se 
pierde glasul răzleț al principiilor de 
echitate. lată, dece cuvântul, care ră- 
sună în parlamentul ungar din partea 
deputaţilor noștri, are o menire cu totul 
deosebită. Acest cuvânt nu poate con- 
vinge o grupare, care purcede dela con- 
sideraţii principiare cu totul opuse; nu 
poate stângeni printr'o opoziţie îndelun- 
gată desfășurarea de forţe a taberei con- 
trare, fiind suprimat de mijloacele, cari 
sunt la disereţia majorităţii sdrobitoare ; 
nu poate câştigă un rezulat imediat fiind 
strivit de puterea numerică. Dela înce- 
putul activităţii noastre politice, noi ne- 
am dat seama de aceste împrejurări ele- 
mentare. Tocmai de-aceia cuvântul de- 
putaților noștri noi l-am socotit totdea- 
una numai o expresie a acelui senti- 
ment de nemulțămire, care stăpâneşte 
rândurile poporului nostru. Nam consi- 
derat nici-când cele câteva fotolii câști- 
gate pe seama noastră în palatul de pe 
malul Dunării, decât un mijloc de pro- 
testare mai evidentă în fața lumii pen- 
tru toate nedreptăţile, cari ating neamul 
nostru. Cuvântul acestor deputaţi e me- 
nit să se ridice, de câte ori tendinţe po- 
trivnice intereselor noastre cer încorpo- 








rare în lege şi să dezvălească toate mi- 
zeriile ascunse de cari ne poticnim zil- 
nic. Rostul acestei activităţi parlamentare 
e deci mai mult de-un ordin moral. Sco- 
pul acestor trimiși ai noştri însă nu se 
opreşte aci. Cuvântul rostit în parlament 
cu îndrăzneala convingerii, cu înverșu- 
narea dreptăţii jignite mai are o menire 
de mare însemnătate. In acelaş timp, 
când duce în atară, când arată în sus 
nedreptăţirile unui popor, el răsună și 
în jos și vine ca o îndrumare, ca un în- 
demn celor rămași acasă. Atitudinile de 
demnitate, de avânt repulsiv, accentele 
de energie şi toate manifestaţiile de pro- 
testare: se coboară în sufletele miilor de 
oameni, cari le primesc, și le frământă. 
Rolul deputaţilor noștri are deci o înaltă 
misiune educativă şi e menit a regeneră 
nivelul moral al vieţii noastre politice. 

Atribuţiile reprezentanţilor noștri în 
parlament sunt mai complexe și prezintă 
şi alte îndatoriri. Negreşit că numai prin 
cele indicate nu se justifică necesitatea 
activităţii noastre parlamentare. Biruința 
curentului activist a fost determinată 
de-o împrejurare de alt ordin. Ne-am 
dat anume seama, că în epoca de pasi- 
vitate am fost pe rând lipsiți de toate 
mijloacele unei organizări mai temeinice 
a masselor și am ajuns la convingerea, 
că numai prin înaugurarea activităţii 
parlamentare ne putem asigură putinţa 
de-a mântui de corupţiunea politică rân- 
durile ţărănimii noastre. Ne-am convins, 
că activitatea parlamentară ne îngăduie 
apropierea de cei mulţi, ne ușurează 
mijloacele de a-i organizà politicește. 
Acest principiu ne-a îndemnat, să nu mai 
stăruim pe lângă preceptele unei rezis- 
tențe pasive. In temeiul acestei convin- 
geri s'a început întrarea noastră în par- 
lament și s'au dat luptele îndărătnice din 
diferitele ţinuturi. Au trecut însă mai 
mulți ani și după ferbinţeala ciocnirilor 
din parlament, după câteva momente de 
descurajare +a dat cu încetul la o parte 
această, considerație principiară și toată 
politica noastră de activitate sa redus 
la păşirile mai mult sau mai puțin ener- 
gice ale deputaţilor în parlament. De 
organizarea mulțimii, de lămurirea siste- 
matică prin adunări poporale — cu pu- 
ține escepţii — nu sa prea ţinut seamă. 
Ne mai socotind cercurile atât de multe 
la număr, cari wau putut alege un om 
de-al nostru, chiar şi în cele mai multe 
părţi cu reprezentantul lor în cameră, 
nu sa desfăşurat o muncă mai întețită 
de îndrumare. Au rămas cercuri electo- 
rale“ lipsite de ori-ce povață, necercetate 
nici barem odată de trimisul lor... De 
sigur nu în acest chip erà socotită la 
început nici de cei trimişi, nici de cei 
rămaşi acasă, lupta activității noastre 
parlamentare. 

Acum, după perândarea unor eve- 
nimente politice însemnate, după ivirea 








la suprafață a unor tendințe, cari trezesc 
toate îngrijirile oamenilor prudenți, con- 
ducătorii noştri şi-au dat seama de ne- 
cesitatea absolută a unei apropieri de 


. mulțime, a unei organizări a masselor. 


Erà timpul suprem pentru aceasta. In 
faţa evenimentelor, cari se pregătesc, po- 
porul nostru numai printr'o puternică 
închegare colectivă a tuturor forţelor 
mai poate fi capabil de rezistenţă. Prin 
acest început de muncă nouă deputaţii 
noștri împlinesc numai atribi piile firești 
ale activităţii lor parlamentare. 

E o axiomă elementară, că o miş- 
care politică serioasă nu se poate sus- 
ţine, decât avându-și rădăcinile în sufle- 
tele unei mulţimi organizate. Numai 
apropiind şi orânduind această mulţime, 
unind toate îndemnuriie și disciplinând 
pornirile de luptă se poate înfiripă o 
oștire, ale cărei rânduri să fie deopotrivă 
stăpânite de puterea unei idei. Această 
mișcare e menită deci să închege toate 
murmurele de durere și din înrudirea lor 
să creieze puternicul temei moral al unei 
acțiuni unitare. 

Aşteptăm cu nerăbdare proiectele 
de organizare ale clubului nostru parla- 
mentar, pe cari le socotim cu atât mai 
binevenite, cu cât mai curând se pot 
supune discuţiei și aprecierii publice. 





0 cucerire culturală au de înregistrat Ita- 
lienii din Austria. Popor de o mână de oameni 
numai, răzleţiţi prin Tirol şi ghemuiţi intr'o păr- 
ticică a litoralului adriatic, Italienii austriaci nu 
au nici un centru cultural şi s'au menţinut, ca 
Italieni şi ca naţionalitate de sine, numai graţie 
sprijinului regatului italian şi legăturilor acelui 
regat cu Monarhia Austro-Ungară. Totuş ei au 
partidul lor politie, își au aspiraţiunile lor di- 
stincte şi-şi urmăresc un ideal cultural propriu. 
Având mai multe licee, ei nu aveau încă o uni- 
versitate a lor cu limba de propunere curat ita- 
liană, Aflăm acum că ministrul austriac de culte, 
d-l Dr. Marchet e pe cale a satisface acest de- 
siderat al fraţilor noștri italieni şi va încuviinţă 
deocamdată înfiinţarea unei facultăţi juridice pentru 
tinerii italieni. Facultatea se va ridică în Viena, 
deoare-ce Triestul, orașul; dorit de Italieni, nu 
prezintă destule înlesniri. Cu timpul apoi, dacă 
se va ivi necesitatea, se vor adăugă şi alte fa- 
cultăţi, până la complectarea universităţii cu limba 
de propunere italiană. Totodată ministrul Mar- 
chet a luat dispoziţia ca să nu se facă dificul- 
tăţi la nostrificarea diplomelor profesorilor şi me- 
dicilor italieni austriaci, cari și-au făcut studiile 
în Italia. In acest chip populaţia italiană a reuşit 
să-şi cucerească unul din cele mai juste şi mai 


- mult așteptate drepturi, 


Ș-acum concluzia. 

Noi, Românii din Ungaria, suntem un popor 
considerabil mai număros şi cu toate astea nu 
ne-am gândit să primim în programele noastre 
naţionale şi în şirul postulaţiunilor noastre ideia 
înființării unei universități cu limba de propunere 
curat românească. Nici sinoadele, nici congresele 
bisericeşti şi nici conferenţele naţionale nu ne-au 

arătat dorinţele în aceasta privinţă. Luptăm cu 
greutăţi pentru școalele primare; pierdem dreptul 
Ja fondurile grăniţărești destinate pentru un liceu 
românesc la Caransebeş şi nici prin gând nu ne 
trece, că atât ca număr, cât şi ca forţă politică 
în această ţară, avem dreptul la o şcoală su- 
perioară a noastră, dreptul de a ne creşte pro- 
fesorii, medicii şi advocaţii în limba noastră na- 
ţională. 

Nimic îndrăsneţ, nimic irealizabil în această 
firească dorinţă şi totuș nu îndrăzneşte nimeni 
să între în luptă pentru ea! 

© 

Analfabeţii. Până acum nu puteam înțelege 
pe deplin, dejce gazeta socialistă din capitală 
„ Nepszava* numeşte cu orice prilej analfabeți pe 
cei,mai mulţi din deputaţii kossuthişti. Când cu 
încheierea transacţiei se zvonise, că vro 60 de- 
putați kossuthişti ar fi iscălit o hârtie contra lui 


“Kossuth. „Népszava“ trăgeă atunci la îndoială 


această știre sub cuvânt, că nu există în partidul 
Kossuthist 60 de inşi, cari s'ar puteă iscăli. O 
broşură a deputatului Dr. Ferenczy Geza, întitu- 
lată: „Religia gr. or. şi isăcuimea“ („A găr.-kel. 
vallăs és a székelység“) şi care ne-a căzut din 
întâmplare în mână, ne-a dat prilej să ne con- 
vingem, că nu e lipsit de orice motive calificati- 
vul de analfabeți pentru tovarășii numitului domn, 
eiusque farinae. Cu -o ignoranță uimitoare și cu 
o îndrăzneală caracteristică numai analfabeţilor, 
a vorbit la „adunarea generală a Săcuilor“ acest 
deputat de primejdia, care ameninţă pe Săcus — 
şi deci națiunea 7 -- din partea bisericii gr. orien- 
tale, care „valahizează“ mulţi dintre ei schimbân- 
du-le numele din Róka în Ranceanu, din Csiki 
în Circeanu, Szentgyărgyi-Sântgeorgeanu; Almási- 
Almăşanu — şi propune ca să se organizeze pe 
sama celor 26,000 Săcui o biserică gr. or. sepa- 
rată, care, la rândul ei, să poată ea maghiariză 
pe Valahi. Ce cunoştinţe temeinice are și cu 
câtă pregătire a cuvântat acest domn deputat, 
se vede mai bine la pagina 10 a broșurei sale, 
unde atingej chestiunea unirii Românilor, spu- 
nând că metropolitul Românilor ,„Athomárs dim- 
preună cu toțizepiscopii săi“ a trecut la unire... 

— Nu ne mai mirăm deci, dacă numitul 
ziar socialist nu-i mai slăbește pe aceşti domni 
din calificativul de analfabeți. 








ȚARA NOASTRA: 


BISERICA. 


Călindarul Iulian şi Românii. 


In cei din urmă zece ani s'a ventilat adeseori 
chestiunea deosebirii între călindarul vechiu Iu- 
lian şi între cel nou Gregorian, şi nu odată s'a 
lăţit vestea, că factorii hotăritori ai popoarelor 
orientale, cari susţin incă călindarul vechiu, s'au 
decis pentru unificarea, călindarelor, prin accep- 
tarea celui nou. 

Chiar şi acum de curând, adecă la sfârşitul 
anului trecut, ni-au adus ziarele ştirea, că marea 
Rusie va primi şi ea încă în anul acesta călin- 
darul Gregorian, şi anume în cursul lunei acesteia 
— Februarie — va sări dela 16 Februarie dea- 
dreptul la 1 Martie. Astfel toţi prmitorii acestei 
schimbări ar îmbrătrâni peste noapte cu 13 zile, 
fără a le fi trăit. l 

Se ştie, că însuş Ţarul numise încă la 1901 
o comisiune din mai mulţi membrii ai academiei 
de ştiinţă din Petersburg, în frunte cu prezidentul 
ei, marele principe Constantin Constantinovici. 
Aceşti învăţaţi s'au ocupat cu chestiunea şi au 
propus guvernului abandonarea călindarului Iulian. 
Guvernul a transpus afacerea la sinodul arhierese 
spre decisiune finală, şi se vorbeşte, că sinodul 
şi-ar fi dat invoirea a se întroduce și în Rusia 
călindarul nou. 

Este un lucru greu de crezut acesta, cunos- 
când deoparte conservatizmul poporului rusesc, 
iară de altă parte ambiția de-a aveă o instituţie 
deosebită de celelalte popoare, mai ales apusene, 
şi de-a ţineă prin aceasta oare-care legătură, fie 
şi numai cât de platonică, cu popoarele din Orientul 
Europei, a căror premergători voiesc să fie, atât 
în cele culturale cât şi în toate privinţele. Această 
tendinţă de separatizm se manifestează pe toate 
terenele. 

Schimbarea călindarului ne priveşte şi pe 
noi Homânii deaproape; de aceea am crezut de 
lipsă a ne spune părerea în această privinţă. E 
lucru cunoscut, că popoarele culte calculează 
timpul după anul solar*). 

Atât după calcului Iulian cât şi după cel 
Gregorian, pământul se învârte în un an în jurul 
soarelui; dară acest calcul nu-i întru toate precis, 
căci pentru o învârtire nu se cer hotărit 365 zile 
şi nici 366, ci 365 zile, 5 oare, 48 minute şi 48 
secunde. In călindar însă nu poţi calculà decât 
cu zile întregi. Până la anul 45 a. C. se calculà 
anul cu 365 zile; deci eră mai scurt, decât cursul 
pământului în jurul soarelui cu 5 oare 48 m. 48 
secunde, Iuliu Caesar a îndreptat greşala, hotă- 


*) Ovreii au an lunar, întocmit după fasele de schimbare 
ale lunii, cari sunt atât de bătătoare ła ochi. Şi alte popoare 
au avut în copilăria lor anul lunar, care-i mai intuitiv; 
fasele de schimbare a luminei de lună le vezi, pe când 
anul solar e un rezultat al ştiinţei. 

rind în conţelegere cu renumitul astronom Sosigen, 
ca anul să se socotească de 365 zile şi 6 oare, 
adecă ceva mai mult, decât în realitate, ca astfel 
tot la 4 ani cele 6 oare să dee o zi întreagă, 
adecă 4X6— 24 oare. Astfel călindarul Iulian 
adauge tot la 4 ani încă o zi (an visect, de 366 
zile). Calculul nu-i deplin corect, căci diferenţa 
anuală — de 11 minute, 12 secunde — face în 
100 ani 18 oare 40 minute. Anul calendaristic nu se 
acopere cu anul solar. 

La 1583 d. C., ocupându-se astronomi vestiți 
cu calculi de călindar, au constatat, că călindarul 
Iulian rămasese în cursul veacurilor cu 10 zile 
îndărătul cursului solar; de aceea papa Grigore 
XIII. a întrodus — la sfatul astronomului Lilin şi 
al altora — calcul nou, adăugând cele 10 zile de 
diferenţă, sărind dela 4 Octomvrie la 15 Octomvrie. 
Totodată a rânduit, ca dintre anii seculari (când 
se împlineşte o nouă sută) să nu fie fiecare visect, 
adecă să nu se adaugă la fiecare veac câte-o zi 
nouă, cum rezultă din calcularea luliană, ci tot 
numai la al 4-lea veac. Dispoziţia aceasta au ba- 
zat-o pe calculi astronomiei. 

Astfel în 1583 d. C. deosebirea între că- 
lindare erà de 10 zile. A urmat apoi anul 1600, 
an visect, atât după călindarul Iulian cât şi după 
cel Gregorian. Ambele călindare au adaos câte 
o zi; deci deosebirea între călindare a rămas 
aceiaşi — de 10 zile. In anii 1700, 1800 şi 1900 
orientalii, conduşi de principiile calculului vechiu, 
au adaos câte o zi; deci cu totul 3 zile; pe când 
apusenii, aderenţi ai calculării noi, nau adaos 
aceste 3 zile și astfel diferința s'a urcat la 11, 
la 12 şi în 1900 la 13 zile. Astfel diferința va 
creşte în vecii vecilor. 

Nu încape îndoială, că din punct de vedere 
ştienţific, calculul Gregorian e mai exact, mai apro- 
piat de realitate; dar totuș nici acesta nu-i cu 
totul precis. Anul calendaristic Gregorian încă 
nu e tocmai asemenea cu anul solar; dar dife- 
rența e foarte mică. Anume la 100 ani anul ca- 
lendaristic rămâne îndărăt cu 40 minute; sau la 
3600 ani cu o zi îndărătul anului solar. 

Deci — considerând cele de mai sus şi știen- 
țificeşte luat — amândouă călindarele nu sunt 
desăvârşite, ci imperfecte. De aceea se şi vorbea 
odată, că în Rusia se ocupă unii astronomi cu 
studiul de-a află şi întroduce un călindar cu totul 
nou, cât mai aproape de realitatea faptică; dar 
— se vede — nu le-a succes; ceeace a îndemnat 
pe unii să se întoarcă la gândul introducerii peste 
tot a călindarului nou, relativ mai puţin greşit, 
adecă a celui Gregorian, mai apropiat de anul solar. 

Dacă Rusia va face aceasta, de sigur, că 
şi celelalte popoare și ţări orientale vor fi ispitite 
a-i urmă pasul; și între aceste ţări România încă 
n'ar rămânea mai în urmă, mai ales, că la poștă 
şi comerciu este introdus de mult stilul nou. 

Nu încape îndoială, că există motive pu- 
ternice pentru uniformizarea călindarelor la po- 

Minunile Salonicului. 


Mormântul Sfântului Dumitru. — Cetatea lui Caligula. 

În vârtejul călătoriei, mai cu seamă prin 
ţările turceşti, nu-ţi mai vine să stai pe gânduri, 
privind la cine ştie ce colţ al gării, la vre-o frân- 
tură de oraș, cine ştie cum asvârlită pe o muche 
de deal, sau la împestriţarea de lume din jurul tău. 

Şuerul maşinei, sgomotul hamalilor, strigătele 
hotelierilor, înşiraţi pe lângă şinele trenului, for- 
foteala soldaţilor politişti, huruitul trăsurei, hăul 
străzilor — tot învălmăşagul ăsta ciudat, care îţi 
umple capul nu se limpezeşte decât în odihna ce 
vine după călătorie. 

Abiă târziu, în singurătatea odăii de hotel, 
sau mai târziu, când demult ai ajuns la capătul 
drumului, abiă atunci ţi-se deslușesc în minte pri- 
veliștile rămase în urmă, frumseţea locurilor pe 
urde-ai trecut, obiceiurile oamenilor cu cari ai 
stat în treacăt de vorbă. 

Şi atunci, una câte una, amintirile ţi-se 
perândă în faţa ochilor minţii, 

Iţi strângi ploapele, îţi răreşti bătăile inimii, 
alungi din minte clipele de faţă și te laşi purtat 
ca de un vis, în zarea îndepărtată a trecutului. 


Privit dinspre mare, Salonicul îşi desfăşoară 
minunata-i panoramă pe un deal cu povârnişul 
lin; casele albe, turnurile de biserici, acoperi- 





şurile de catedrale, geamurile, — se văd toate 
cu marginile bine deosebite în limpezimea văz- 
duhului, cu toate colorile strălucitoare în bătaia 


| soarelui. 


Noaptea, priveliștea e uimitoare. Luminile 
albe şi roșii, aruncându-şi tremurarea uşoară pe 
ziduri, le îmbracă într'o pânză străvezie de raze. 
Și dacă n'ar veni până în largul mării, un vuet 
prelung, ai crede că te apropii de un oraş din 
basme, deasupra căruia pluteşte o ceață luminoasă. 


Lângă mare chiar, pe un bulevard lung, 
stau înşirate cafenelele. 

De aci, ochiul cuprinde largul apei, cu bărcile 
ce se învârtesc pe lângă mal, cu corăbiile sfioase, 
alăturate una de alta în vr'un colţ, cu vapoarele 
tantoşe din mijlocul portului, cu uriaşele vapoare 
englezeşti ce închid zarea. 

Seara, când din oraş, încep să se audă gla- 
surile hogilor, când amurgul coteşte pe lângă apă — 
şi peste tot se lasă o pace blândă, — lumini co- 
lorate se aprind pe rând, joacă deasupra undelor, 
ca purtate de o mână nevăzută, se resfrâng în 
mare, aleargă pe sub apă ca să se stângă in 
dosul namilelor de fier din fund. 

Acolo, pâlpâe câteva rânduri de ochi roşii: 
ferestrele luminate ale vapoarelor cu câteva caturi. 
Dincolo, marea e întunecată şi înfricoșetoare ca 
o prăpastie. Numai în nopţile senine, când razele 
plăpânde ale stelelor, sau luminarea lunii, re- 
varsă uşoare stoguri de lumină deasupra undelor, 
tot luciul mării se vede până la orizont. 





Când vii pe pământ, dinspre Bitolia, te în- 
timpină larma gării. 

E un vuet de glasuri, de strigăte. Nici nu 
s'a oprit bine trenul şi te pomeneşti că ușa va- 
gonului se deschide furios și câţiva oameni îţi 
înhaţă geamantanele: sunt hangiii de pe lângă 
gară sau servitori de-ai hotelurilor din oraş. Dacă 
ai noroc să ai mai multe lucruri, atunci o să-ţi 
vezi cufărul la un hangiu, geamantanul la altul, 
coşul la un hamal dela cine ştie ce hotel; iar pe 
tine în mâna unui poliţist care îţi cere bagajele 
să ţi-le vămuiască. 

Imparte-te în patru: dă bacşiş poliţistului să 
te lase în pace şi repede-te după cei trei binevoitori. 

Cu chiu cu vai, te vezi în birje. Cu capul 
buimăcit, cu glasul răguşit de ceartă, cu ochii 
obosiţi, treci ca prin vis pe şosea şi vezi departe, 
ferestrele roșcate ale hanurilor, câteva case joase 
şi o mulţime de oameni. 

Trăsura se oprește. Vameșii te cercetează 
într'o altfel de gară, şi abiă atunci scapi. 

Treci prin străzi întunecoase, pe lângă 
clădiri ciudate, ea nişte închisori, pe lângă re- 
staurante strălucitoare de lumină — şi ajungi 
la hotel. 

Nu dormi singur: îţi ţin de urit tântarii — 


| pacostea Salonicului .. . 


Intr'o zi ne-am dus câţi-va prietini, să vedem 
mormântul sfântului Dumitru: o încăpere mică, 
răcoroasă, păzită de un hoge bătrân. 

poarele, cari au felurite relaţiuni intre sine. Prin 
aceasta s'ar pune capăt multelor neînţelegeri și 
confuziuni; corespondenţa şi evidența devin mai 
simple, mai expeditive etc. Chiar şi din punct de 
vedere creştinese „e bine şi frumos, ca să fie fratii 
împreună“, să prăznuiască toţi sărbătorile în aceeaș 


zi, ca să nu se tulbure reciproc, cum adeseori se | 


întâmplă în locuri cu rituri deosebite. 

Intre. împrejurări normale, noi n'am avea 
nimic împotriva acceptării unui călindar mai puţin 
greşit şi comun cu alte popoare culte. Dar — 
dacă cumpănim bine împrejurările politice şi 
sociale, în care trăiește o mare parte a poporului 
român — trebue cu toată tăria şi holărit să ne de- 
clarăm în contra întroducerii călindarului Gregorian 
în vieaţa neamului românesc. 

O număroasă parte a neamului nostrv, şi 
încă inima lui, şi îndeosebi Românii din Ungaria, 
sunt mult amenințați în existenţa lor naţională. 
Azi o spun pe fată nu numai ziariştii, ci guver- 
nanţii, conducătorii, procurorii chiar în faţa cur- 
tilor cu juraţi şi a justiţiei cu cumpăna dreptății 
în mână, că tinta supremă a Maghiarilor este a 
creà din Ungaria un stat per eminentiam naţional, 
maghiarizând cu orice mijloace celelalte naţio- 
nalităţi și între ele şi pe noi. Nu-i vorbă, o ten- 
denţă — deşi immorală în scopul ei — dar totuş 
frumoasă ca vis naţional maghiar. Numai cât ca și 
Maghiarii, aşa avem şi noi dreptul a trăi pe acest 
pământ; şi acest drept îl avem nu din gratia şo- 
vinizmului orbit de patimă, ci din trecutul atâtor 
veacuri, cari ne-au înfrățit cu acest pământ. Ata- 
curile la vieaţa noastră naţională devin tot mai 
dese şi mai puternice. Dispoziţii legale taie tot 
mai adânc in vieaţa noastră românească. Nici 
religiunea, încep a nu ne permite, s'o înveţe elevii 
din multe licee şi școale de stat in limba naţională. 
Inchipuiţi-vă ce sentiment de evlavie, poate fi cel 
trezit de-o rugăciune în alte limbi şi nu în cea 
suptă din sinul mamei, care te-a învăţat întâiaș 
dată a face cruce şi a zice „Tatăl nostru“. Ase- 
menea atacuri trebue să deştepte în un popor 
creştin o rezistenţă tot atât de puternică. 

Şi alţii au constatat — cu durere — că mulţi 
dintre noi, mai ales din pătura cultă — ne-am 
corcit mentalitatea. Mulţi nu mai ştiu gândi și 
simţi românește; nici nu mai ştiu prăznui ro- 
mânește. Serbătorile mari din casele clasei noastre 
cărturărești au cu totul caracter străin. Alte datini, 
alte obiceiuri, alte rânduieli, nu ca la popor, căci 
mai ales pe cărturari „străinul îi tot paşte, de nu 
se mai pot cunoaşte“. 

In asemenea situaţie, va înţelege uşor orice 
Român cumiate, că — în lupta noastră prea le- 
gitimă de apărare — avem datoria nu numai a 
susţineă, ci a creà chiar, cât de multe momente de 
izolare a poporului nostru de orice amestec şi de 
orice înriurire din partea, care tinde la nimicirea 
noastră etnică, dându-i poporului și pe viitor putinţa 
a trăi în atmosfera prielnică a datinilor, tradiţiilor, 








cântecelor, jocurilor, sărbătorilor şi petrecerilor 
sale osebite. Prefer un Român simplu și cu men- 
talitate originală oricărei corcituri cu spoială de 
civilizaţie. 

Până acuma grosul poporului nostru s'a sus- 
ținut în această privinţă binişor; numai ici colea 
a înfiltrat traiul cu alte popoare momente străine 
în vieaţa lui; — ba dacă examinăm lucrurile mai 
deaproape — găsim multe elemente străine, în 
limbă, în accent, în port, în jocuri, în obiceiuri, 
etc. Aceste ne amenință tot mai mult. Deci nouă 
nu ne este permis a găti calea pentru sporirea 
acestei primejdii mari, ci suntem datori a ridică 
valuri şi zăgazuri pentru stăvilirea ei. 

Introducerea în biserică şi in vieața religioasă 
a Românilor a călindarului nou ar fi cea mai pu- 
lernică punte, pentru a trece în sufletul Românului 
cle mai primejdioase seminţe, din cari ar răsări 
în locuri tot mai multe buruiana desnaţionalizării 
noastre. Prin aceasta am lipsi mulţime de Ro- 
mâni de conştiinţa puternică şi nepreţuită, că ei 
sunt ceva deosebit de celelalte popoare; iar 
această conştiinţă le-o susţine şi nutreşte mereu 
faptul, că avem alte sărbători, alte rânduieli bi- 
sericești, alt călindar. Această conștiință este 
adânc înrădăcinată în sufletul Românului dea- 
proape 1000 de ani, deci atacarea ei i-ar slăbi 
mult veneraţia faţă de propriile praznice. Azi, 
de-i cât de sărac şi lipsit ţăranul nostru şi de-i 
cât de bogat şi străin stăpânul, care-i dă sim- 
brie, el totuş ţine cu evlavie la praznicul său 
deosebit. Are o conştiinţă religioasă deosebită, 
care trebue cultivată cu atât mai mult, cu cât 
conştiinţa națională incă in foarte puţine ţinuturi 
locuite de Români lipseşte de tot; iară în altele 
e de tot slabă şi fără rădăcini. Şi apoi să nu 
se uite, că tocmai această conştiinţă este garanţa 
cea mai puternică a existenţei noastre naţionale. 

Doar este lucru ştiut, că există în Ungaria 
mai multe zeci de mii Români, cari — sub înrâurirea 
convieţuirii cu Maghiarii — şi-au uitat cu totul 
limba naţională şi pe cari numai religia, sărbă- 
torile, călindarul, îi mai ţine legaţi de corpul nea- 
mului nostru; şi împotriva tuturor ispitelor — la 
cari zilnic sunt expuşi — afirmă, că sunt old 
vallásu = de legea românească, ascultând cu evlavie 
rugăciunile şi slujbele românești, deşi nu înțeleg 
limba lor. Aceştia ar fi — în cazul unificării călin- 
darului — mai întâiu şi mai ușor perduţi pen- 
tru noi. 

Cu atât de mult respect ţin Românii, cari 
locuesc împreună cu alte popoare străine, la săr- 
bătorile lor, încât adeseori impun acest respect 
şi străinilor. Timpul încă ne favorizează de multe 
ori în această privinţă. La Boboteaza noastră 


de regulă e iarna iarnă şi la Paştile noastre e: 


adevăratul praznic al reinvierii naturii întregi. 
De câteori n'am avut cu toţii prilejul a auzi din 
gura străinilor, că „sărbătorile românești nu dau 
greș“. Există sate străine de legea noastră, cari 








Până să ajungi acolo, treci printr'o curte 
largă, presărată, pealocurea, cu cruci roase pleo- 
ştite de vreme: cândva, geamia de aici a fost 
biserică. Şi acum se mai cunosc, pe păreţii ei, 
chipuri de ale sfinţilor zugrăviți odinioară. 

In chilia unde sunt oasele sfântului Dumitru, 
o candelă arde pe lespedea mare a mormântului. 

— Păzese de treizeci de ani aici!... ne 
spune bătrânul. 

„Tata mi-a lăsat moştenire groapa asta. Vin 
călători şi credincioși, cari îmi dau câte un megit 
să le arăt locurile sfinte şi-mi aduc unt de lemn 
să torn în candelă. N'o las să se stingă niciodată. 
Aşa mi-a spus tata, cu limbă de moarte. Întâi 
nu i-am ascultat sfatul. Şi într'o noapte, un că- 
lăreţ pătrunse unde dormeam, mă privi crunt și 
întrebându-mă de ce am lăsat candela să se stingă, 
îmi înfipse o suliță în ochiul drept. A fost un 
vis. A doua zi însă, ochiul a început să mă doară 
şi după câteva zile şi-a perdut lumina. De atunci 
torn mereu unt de lemn în candelă, dar lumina 
ochiului tot n'am căpătat-o“. 

Apoi, bătrânul ne arătă geamia. Ne oprirăm 
în fața unei lespezi zidită întrun perete. 

— Aici au fost îngropaţi de vii, de cătră îm- 
păratul de acum optsprezece veacuri, două rude 
ale sale, cari credeau în profetul vostru. Aci se 
rugau în ascuns, credincioşii nouei legi, până când 
au fost prinşi într'o noapte şi măcelăriți de soldaţii 
împăratului. Hei, câte nu v-aş spune, dacă n'aţi 
fi atâta de grăbiţi! 





Ne întoarserăm la mormânt. 

Bătrânul luă o sfoară, încunjură lespedea şi 
o dete unuia din noi. Apoi, scormoni pământul de 
sub lespede, şi scoase o mână de ţărână. 

Când o fi însărcinată nevasta ta, încinge-i 
mijlocul cu sfoara asta. Pune câteva fărămături 
din pământul ăsta, într'o ceaşcă de apă și dă-i 
să bea: Va naște atunci fără dureri... 


Zidurile cetăţii tot se mai ţin, puternice, 
largi, înprejmuind întregul oraş. 

Un prietin care cunoaște Salonicul pe de 
rost, ne povesti cum fusese zidită cetatea-i: 

Caligula auzise că printre robii săi sunt doi 
fraţi, meşteri zidari. In toată lumea, spuneau sol- 
daţii, nu li-se găseşte părechea. Fiindcă oraşul 
erà ameninţat de dușmani, Caligula hotări să facă, 
o cetate. Cei doi fraţi fură scoşi din închisoare; 
sute de lucrători fură puși sub supravegherea 
lor şi zidirea incepu. Un frate lucra la o lature 
a cetăţii, iar celalalt la alta. Abiă după 33 de 
ani se isprăvi zidirea, se lipiră cele două capete. 
Abiă după 33 de ani se văzură fraţii. Bărbile le 
albiseră, părul le crescuse lung. Şi in clipa re- 
vederei, ochii li-se umplură de lacrimi, se îmbră- 
țişară — şi încremeniră așa, îmbrăţişaţi ...* 

Și prietinul ne arată în zid două stane de 
peatră, ce păreau chipurile unor oameni cu barba 
lungă, cari se îmbrăţişează. 

Daniel Vodena. 





țin cu aceeaș sfinţenie, ca și noi: ziua „sfinţilor - 
româneşti“ ; ba cunosc un sat săsesc, unde Saşii 
plătesc alăturea cu Românii dare de bucate la 
biserica românească, pentruca sunetul clopotelor 
dela biserica românească să aducă binecuvântare 
şi peste hotarul Saşilor. Oricât ar desconsideră 
unii aceste momente, ele totuş contribue în mare 
măsură la aceea, ca Românul să ţie cu tărie la 
ale sale şi îndeosebi la legea sa. 

A-l lipsi acum de această notă distinctivă, 
ar însemnă a-i luă una din cele mai puter- 
nice proptele a susţinerii individualităţii sale et- 
nice şi naţionale, ceeace ar constitui una din 
cele mai mari greşeli în ocârmuirea acestui neam. 

De aceea cerem, ca — chiar şi în cazul când 
Rușii ar unifică călindarele, — Românii să susţie 
cu orice preţ călindarul Iulian, până în ciasul când 
existenţa noastră naţională nu va mai fi ame- 
ninţată. 

Încercări de acceptare a călindarului nou 
s'au făcut şi la noi Românii din mai multe părţi. 
Principele Alex. Cusa a încercat odată, dară şi-a 
aprins paie în cap, incât a trebuit să-şi retragă 
ordinul dat, deşi în regat primejdia dela noi nu 
există.  Dară regatul încă-i dator să ţie cont de 
trebuinţele noastre, căci poporul român de pre- 
tutindenea o vieaţă sufletească a avut și aceea 
una trebue să rămâe și în viitor. 

Mitropolitul Miron Romanul asemenea a 
propus congresului naţional-bisericesc, odinioară 
abandonarea călindarului Iulian, dar — văzând 
dispoziţia generală — nu a mai insistat pe lângă 
această propunere. 

Iară sub mitropolitul de acum Zoan Meţianu 
s'a introdus în seminarii şi şcoalele primare stilul 
nou, ceeace noi încă nu aprobăm. 

Dacă România, şi îndeosebi sinodul ei ar- 
hieresc, ar primi călindarul Gregorian în biserică, 
aceasta pe noi ne-ar aduce în mare perplesitate. 
In urma îndrumării cuprinse în canonul XXXIV 
apostolesc, biserica ortodoxă română din Tran- 
silvania şi Ungaria ar aveă datorința a nu se 
deschilini şi depărtă de biserica naţională română 
din regat; şi totuş — în interesul conservării ca- 
racterului etnic al credincioşilor săi — ar trebui 
s'o facă. 

Deci răul trebue preintimpinat dela început; 
de aceea am crezut de lipsă a atinge această 
chestiune, nădăjduind că şi în România aderenţii 
călindarului vechiu m'au dispărut. In 1902 Con- 
stantin Bălăceanu, pe atunci secretar de legaţiune, 
a avut o scurtă polemie cu contele Apponyi, că- 
ruia i-a adresat o epistolă deschisă,*) în care în- 
tre altele afirmă foarte nimerit: „Neamul româ- 
nesc ar puteă fi suprimat de maghiari, dacă ar 
există mijloacele indispensabile pentru acest scop 
crud, anume: Superioritate numerică... aceeag 
religie, acelaş càlindar, făcând să coineidă sărbă- 
torile mari religioase şi o Siberie, unde renitenţii 
să fie colonizați“. Cu deosebit spirit de obser- 
vare distinge deci și Bălăceanu acest lucru, că 
adecă diferenţa calendaristică este în cazul no- 
stru o binefacere, care — dacă n'ar există, — ar 
trebui căutată anume, iară — fiindcă există — 
trebue susținulă cu sfințenie, Deca. 





O mică observare. S'a întrodus la noi obi- 
ceiul, ca ziarele să nu mai discute între ele ideile 
dezvoltate de unii sau de alţii. Ceea-ce scrie un 
ziar, fie cât de potrivit cu situaţia şi ori ce sfat 
bun şi temeinic ar cuprinde, se trece intenţionat 
cu vederea de celalalt organ de publicitate, deşi 
o explicare reciprocă ar face ca bunele idei să 
fie mai bine lămurite şi răspândite. De ce oare? 
Sunt geloşi unii redactori de întâietatea altora ? 
Sau cred, că e în paguba lor şi a cauzei româ- 
neşti, dacă vor luă act de tot ce se simte şi se 
judecă in tabăra altora ? 

Se ştie, că polemicele nu trebue să dege- 
nereze numai decât în certuri. Suntem oameni, 
mai mult sau mai puţin culţi; avem cu toţii ace- 
iaşi dragoste de propășşirea neamului și ştim să 
ne sacrificăm pasiunile personale de dragul prin- 
cipiilor. Așa că n'ar fi rău de loc să renunţăm 
la tristul obicei al ignorărei reciproce și să ne 
dăm mâna, ca, în comun acord, să stabilim ade- 
vărul, când trebue. 

Vom face noi începutul. 

Aşa, am citit zilele trecute un articol în 
„Lupta“ asupra presei, în legătură cu organizarea 
partidului. Un bun şi inimos articol. Şi ne iden- 


*) V. „Plndependanece Roumaine“ Nr. 4992/902. 

tificăm în totul cu autorul în ceeace privește sfa- 
turile ce ne da, ca să ne interesăm de-aproape 
de presa naţională, a cărei însemnătate e tot mai 
evidentă. Avem însă o singură restricţiune asupra 
acestui pasagiu: 

„In special trebue să ne preocupe chestiunea asigu- 
rărei existenţei ziarelor noastre şi mai ales trebue să ne 
îngrijim să ne creştem o gardă de ziarişti moderni, cari 
pe lângă pregătire temeinică, să fie totodată şi apostoli ai 
cauzei“, 


Mai întâi nu ştim dacă aceste rânduri vor 
să fie un mic reproș actualilor conducători de 
ziare, cari, după cât se știe îşi fac datoria binişor 
şi au în special meritul de-a fi dus în parla- 
ment pe o mare parte din deputaţii noştri. O 
asemenea imputare ar fi nelalocul ei. De ase- 
menea, nu se poate spune că ziariștii noştri de 
până acum, dintre cari nici unul aproape n'a fost 
numai ziarist de profesie, — n'ar fi reprezentat 
cauza ca adevăraţi „apostoli“, sfidând până și 
urgia temniţei. Astea sunt fapte cunoscute. 

Pasagiul din urmă, cu „creşterea unei garde 
de ziariști moderni“ îl lăsăm ca o dorinţă pla- 
tonică şi oarecum naivă. Ziariștii nu se „cresc“, 
căci ziaristica nu este o meserie, unde cu hăr- 
nicie şi cu râvnă naţională ai putea face pro- 
grese. Aici se cere talent de scriitor, iar talentele 
răsar întâmplător și se cresc ele singure şi nu 
de cătră comitete sau partide naţionale. 

Așa fiind, e bine să ne precizăm mai lămurit 
gândurile, când dăm sfaturi aşa de frumoase de altfel. 


ECONOMIE. 


Cooperaţia. 
I. Țelurile. 
În vieaţa economică modernă, in care până 
mai ieri dreptul individului cel mai tare — drept 
întemeiat pe doctrina „selecţiunii firești“, eră 


atotstăpânitor, se petrec, sub 'ochii noştri trans- | 


formări zguduitoare. 

Libera, neiînfrânata concurenţă, având ca 
deviză: '„lăsaţi să facă, lăsaţi 'să treacă, lumea 
merge dela sine“, iși găseşte astăzi din ce în ce 
mai mult îngrădirea în curente menite să micşo- 
reze, dacă nu chiar să distrugă relele ce se nase 
necesar dintr'o luptă nepotrivită, purtată de pu- 
teri neegale. 

Libera concurenţă nu a avut drept rezultat 
„armoniile economice“, cum ' naivii teoreticiani 
nu s'au obosit să prorociască vreme îndelungată. 


Logica de fer a faptelor a dezvăluit în chip lu- | 


minos netemeinicia concepţiunilor metafizice din 
economia socială. 

Astăzi vedem haos în loc de armonia făgă- 
duită, nesiguranța fără sfârşit în loc de stator- 
nicie, armate întregi de lucrători osândiţi la o 
grea muncă și la o prea sgârcită răsplată. 





Sclăvia a fost ştearsă din legile fără vieaţă, ; 


dar o privire deaproape asupra vremurilor noa- 
stre nu ne dovedeşte că există „sclăvia modernă“ ?*) 


Din lupta între capital şi muncă, din jocul | 


liber al acestor două forțe, capitalul prin însuş 
firea lui şi adese-ori înarmat cu privilegii, a tre- 
buit să învingă, să devie stăpânul muncii... Şi 
astăzi, capitalul conduce vieaţa economică. Sta- 
tele industriale sunt, statele agricole bat cu în- 
dărătnicie la poarta fermecătoare ca să pă- 
şească în epoca capitalizmului. 

Dar a fost natural că odată ce relele luau 
proporţii mai mari, criticele să se înmulțească 
împotriva unei libertăţi care însemnă zdrobirea, 
îngenunchiarea celor mulţi fără nici un alt mijloc 
de existenţă decât braţele lor. A fost natural ca 
cei învinși să-şi dea toată străduinţa a dobândi 
adevărata libertate... 

Și nouă curente răsar ca să stabilească un 
echilibru real acolo unde nu-i decât haos... 


+) In Anglia, după afirmaţiunea primului ministru 
Sir Henry Campbell-Bannerman, 73.000,000 locuitori tră- 
iese într'o „sărăcie perpetuă“ şi sufer de foamete cronică, 
Şi, băgaţi de seamă — e o afirmaţiune oficială! 





„PARA NOASTRA“ 


„Curentul cătră solidaritate“ — cum îl nu- 
meşte în chip fericit istoricul Lamprecht, se ma- 
nifestă în mai toate ramurile de activitate din 
economia naţională. 

Gospodăria individuală e impusă prin des- 
voltarea, tehnică însăș să intre în legături de atâr- 
nare cu alte gospodării. Intreprinderile colective, 
mai cu seamă in industrie, iau locul intreprinde- 
rilor stinghere ; intreprinderile gigantice (fabricile) 
înlătură, înghit adesea pe cele mici. 

De aci activitatea laolaltă, de aci curentul 
cătră solidaritate. Luptele economice din sânul 
unei societăţi se dau acum mai mult între gru- 
pări, decât intre indivizi cu interese protivnice; 
clasa capitaliştilor şi intreprinzătorilor e pusă în 
linie de bâtaie faţă de clasele muncitorești. 

„Curentul cătră solidaritate“ menit să co- 
recteze, să ingrădească libera concurență, să vx- 
pună mai ales, dacă noi vedem lămurit, prin in- 
tervenţionizm, sindicalizm şi mişcarea cooperativă. 

Nu vom arătă acum nici în ce constau in- 
tervenţionizmul — amestecul statului ca factor 
activ în vieaţa economică — sau sindicalizmul — 
puternica organizare profesională de apărare și 
rezistenţă a muncitorilor — nici nu vom înşiră 
foloasele ucestor 2 curente. 

Mai târziu poate. 

Deocamdată să ne mulţămim a căută răs- 
punsul la următoarea întrebare: ce este și ce 
țintește cooperaţiunea. 


* 


Ce este cooperaţiunea? Cooperaţiunea — 
cuvântul ne spune — însemnează munca laolaltă. 
Deci ea e o asociaţiune, însă o asociaţiune deo- 
sebită. 

O asociaţiune nesilită nu e deajuns să ne 
clarifice noţiunea cooperaţiunii. Asociaţiunea de 


' bună voe este, spre pildă, şi societatea pe ac- 
| tiuni — fără a aveă totuş dreptul să se scoată 


ca asociaţiune cooperativă (natural, aci nu ţinem 
seama de definiţia legală a societăţilor coopera- 
tive). Societăţile pe atunci sunt tovărășii numai 
de capitaluri, nu sunt societăţi de acțiune comună. 

Tot astfel se înfăţişează cazul cu trusturile, 
cartelurile — tovărăşii de capitalişti. 

Dar, să luăm încă un exemplu: meteiajul 
(munca în dijmă) — e o asociaţiune, nu e aşă? 
— poate fi privită ca societate cooperativă? Nici- 
decum. În meteiaj o parte (proprietarul sau aren- 
daşul) dă capitalul iar cealaltă (ţăranul) munca; 
o lucrare directă laolaltă nu există, prin urmare 
nu avem cooperaţiune. Și, apoi, meteiajul nu 
infăţişează adesea o asociaţiune silită pentru lu- 
crătorul lipsit de un factor al producţiunii — de 
pământ? 

Am dat aceste pilde ca să înţelegem mai 
bine caracterul deosebit al societăţii cooperative. 

Deci, ce este o asociaţiune cooperativă? E 
o tovărășie de bună voe a mai multor persoane 
cu aceleaş interese, cari, prin munca laolaltă, tind 
să îndeplinească diferite roluri economice, insi- 
nuându-le într'o unitate (capitalist, întreprinzător, 
lucrător=eooperator), pentru satisfacerea nevoilor 
obşteşti. 

Aceasta ni-se pare a fi forma ideală a co- 
operaţiunii, 

Că tânta cooperaţiunii e organizare raţio- 


+ nală a vieţii economice, însumând, reducând la 


unitate ca să spunem astfel, diferite roluri, ne 


"pot dovedi iarăş câteva pilde, 


După obiectul lor deosebit și potrivit dru- 
mului parcurs de bunurile economice, avem: co- 
operative de producţiune, cooperative de credit 
şi cooperative de consumaţie. 

Ce scop au cooperativele de productiune? 
Scopul de căpetenie de sigur este: a face din 
lucrător în acelaș timp şi capitalist și intreprin- 
zător — prin puterea izvorită din unirea celor-ce 
au interese comune. Exemplu: obştiile sătești în 
cari tovarăşii sunt proprietarii pământului muncit 
de ei şi unde se înlătură arendaşul (intreprinză- 
torul), 

Ce scop au cooperativele de credit? Cine 
ar puteà să spună că au un altul decât acesta: să 
facă din „ceice au nevoe dar sunt demni de credit 
(după cuvintele lui Raiffeissen), din viitori debi- 
tori, creditorii lor însăşi, precum e cazul în băn- 
cile populare, înlăturând astfel capitaliştii şi veci- 
nica vrășmășie de interese dintre creditori (ac- 
ționari) şi debitori... Băncile populare nu au ca 
țântă un dividend cât mai mare, ci o îndestulare 
cât mai raţională a nevoilor de credit ale tova- 
răşilor... 

In sfârșit, ce scop au cooperativele de con- 
sum, dacă nu acela de a face din consumator şi 
negustor? Exemple: asociaţiunile de cumpărare 
în comun, magazinele de consum. 

Definiţia dată mai sus ni-se pare nimerită 
să dezvălue partea esenţială a cooperaţiunii. 

* 

Ici se poate obiectà: de ce această tendință 
a insumà mai multe roluri din activitatea econo- 
mică? Oare telul cooperației nu stă într'o con- 
trazicere directă cu principiul diviziunii muncii ? 

Obiecţiunea ni-se pare uşor de înlăturat. 
Principiul diviziunii muucii se respectă prin exi- 
stenta feluritelor cooperative cu scopuri anumite. 

* 

Ceeace ţânteşte cooperaţia e pe deoparte a 
organizà -— a reorganiză, dacă vreţi — în chip 
raţional economia societăţii, în vederea satisfa- 
cerii nevoilor celor cari sunt producători, alătu- 
rând intermediarii parazitari (pletera negoţului, 
capitalişti fără nici o parte directă personală, la 
fabricarea produselor) iar pe de alta ridicarea, 
prin asociare și luminare, a masselor de lucră- 
tori salariaţi la treapta de producători neatârnaţi. 

Haosul, nesiguranța, vânătoare de câștig 
numai de dragul câștigului — trăsături caracte- 
ristice vieţii economice de azi — iată ce-şi pro- 
pune cooperaţia să înlăture, punând în locul lor 
organizare, statornicie, muncă morală în vederea 
satisfacerii obsteștilor nevoi şi, last not least, in- 
frăţirea, ajutorarea reciprocă a celorce luptă la 
olaltă. 

Prin urmare, scopul cooperaţiei este şi ma- 
terial şi îndeosebi moral. 

Ceeace vrea cooperaţia nu însemnează o 
piedecă ci un progres al omenirii. Ea chiamă la 
o vieaţă nouă, la o vieaţă neatârnată şi creşti- 
nească, milioanele de „ucenici nerăsplătiţi ai 
pânii*, 

Nu noi, ci o autoritate ca aceea a judecă- 
torului de o obiectivitate recunoscută care a fost 
Iohn Stuart Mill*) ne spune cum trebue să primim, 
ce trebue să așteptăm dela cooperaţie: „Din 
dezvoltarea progresivă a mișcării cooperative ești 
îndriduit să aștepți o mare creștere chiar în to- 
talitatea producţiunii“. 

Acest folos material, deşi neprețuit, insem- 
nează ca și nimic în comparaţie cu transformarea 
morală a societății omeneşti, care l-ar insoţi: în- 
cetarea războiului vecinic între muncă și capital, 
schimbarea vieţii omeneşti, în care ar domni o 
întrecere binefăcătoare pentru binele obştesc în 
locul ocupat de o înverșunată luptă de clasă“. 

Fără a distruge spiritul de iniţiativă, coopera- 
țiunea caută să întărească spiritul de solidaritate, 
fără a cădea pradă haluciuaţiunilor unei doctrini 
bizare, ea e reală, înfățișând mijlocul cel mai ni- 
merit pentru îndepărtarea nedreptăţilor existente. 

Lozinca individualizmului trufaş a fost: „fie- 
care pentru sine... Dumnezeu pentru toţi!“ 

Lozinea, însufleţirea creştinească a coope- 
raţiunii este: „Toţi pentru unul şi unul pentru toți“. 

(Va urma). Dr. I. Raducanu. 
Sinamăgiri. 

Cu cât se înmulţesc băncile noastre, cu atât 
mai mult se înteţeşte aprecierea ori critica lor. 

Se caută și se folosesc toate prilejurile să 
se laude ori să se critice activitatea acestor instituţii. 


4) Vezi: Principiile economiei politice, Cartea IV. 
Capitolul al VII-lea: Viitorul probabil al elasei muncitorilor. 

Şi din vălmăşagul scriselor asupra băncilor 
noastre se desprind, inainte de toate două pă- 
reri: una care le apără cu orice preț şi alta care 
le critică la ocazii. 

Nu vorbim aici de cei cu rea credinţă. 

Haosul ce ameninţă însă să încunjure cele 
două păreri — le credem pe amândouă de bună 
credinţă! — pare a produce o confuzie, ce în 
scurtă vreme poate să fie primejdioasă, şi pri- 
mejdia o găsim în tendința, că şi una şi alta 
dintre aceste păreri vrea să fie adăpostită de 
. haina pompoasă a naționalizmului. 

Tot mai mult ne convinge acest fel de apre- 
ciere că prea ne-am însuşit năravul păcătos al 
conpatrioţilor unguri, de-a face trebşoarele sub 
mantaua principiului „patriotic“. 

Să observăm numai: 

Se ceartă fruntaşul Scipione cu fruntaşul 
Cezar (ce erau la aceiaș bancă!) și ne pomenim 
cu o a doua bancă — în aceiaș localitate. 

Nu-i se dă rost advocatului Brutus la banca 
„noastră“ — se ploconeşte până e primit la 
banca „lor“. A fost dat afară contabilul -Virgilius 
— se aşterne pe fondatul altei bănci. 

Tit Liviu se impune prin rostul băncii 
„noastre“ la o situaţie materială ori socială — 
se vâră şi la alte bănci și la alte intreprinderi 
— fie de-ale „noastre“, fie de-ale „altora“. 

Şi toate -— toate se fac în numele naţio- 
nalizmului şi mai mult in numele — poporului. 

In lung și latul ţării s'au pornit nădrăgarii 
alcătuitori- de bănci „pentru popor* — să se 
liciteze in „afaceri“. 

Şi când e vorba să se facă, să se inițieze 
lucrări pentru popor — nu-i găseşti acasă ori le 
găseşti răspunsul clasic: „n'avem oameni“, 

Asta însă, tot pe aceiași oameni nu-i im- 
pedecă să ia posturi cu tantieme în afaceri de 
mori, de fabrici, de cărămizi, de spirt şi mai 
ştiu şi eu de câte afaceri. 

Vreţi probe? 

Răstoiţi, „Compassul financiar“ alui Kormos 
Alfred pro 1907/8 şi veţi găsi curiozităţi de felul 
ăsta și la Lugoj, și la Beiuş, şi la Deva, şi în 
alte o mulţime de locuri... 

Nume? — Ori cine le poate ceti! 

E un joc foarte riscat, foarte hazard ce 
se face... 

Dar avem — două păreri. Una pro „din 
principiu“ şi alta contra, ca să poată ajunge să 
fie pro din principiu. 

Și unii şi alţii imbracă, la toată ocazia 
băncile noastre în haina cinstită a naţionaiiz- 
mului, și in numele acestui sfânt ideal — discută. 

Când colo — ce să vezil Tot mai mult se 
desprinde convingerea masselor, că şi banca e un 
fel de cancelarie advocaţială... 

Afacere — şi nimic mai mult. 

Cu toate-că și banca — asta poate incon- 
știent — şi advocatul — ăsta mai conştient — 
jertfese pentru scopuri filantropice... ca să-şi 
aibă loc în corul luptătorilor pentru naționaliam. 


La advocat — poate mai mulţi înţeleg și 
văd că e vorbă de reclamă pentru meserie. La 
bancă — mai complicat fiindu-i organizmul nu 


văd toţi meseria unora. Adăpostul câtorva. 

Dar avem două păreri. Unii, cei mulţi laudă 
— alţii cei puţini cer schimbări. Când cetești ori 
auzi expresia ăstor două păreri — gândindu-te — 
e cu neputinţă să nu râzi. 

Căci îi vezi pe ei „de-or încăput“ cum laudă 
şi îi vezi pe ei „de vreau să încapă* cum fac 
zarvă. De-ar încăpeă toţi — ar fi pace in cer şi 
pe pământ. 

Se înţelege în numele poporului ! 

Dar să ne înţelegem. 

Poporul, săteanul nu ştie, nu înțelege rostul 
băncilor. Nici a celor mari nici a celor mici. Nu 
ştie cum s'au alcătuit nu ştie pe cine servesc. El 
plătește camete ori in cel mai bun caz primește 
camete după depuneri. Incolo — Hecuba., 








Şi bine să fim înțeleşi: fraze ca „îi stă la 
îndemână, îl ajută cu credite, îi dezvoaltă spiritul 
de economie ete.“ — şi-au sfârşit rostul lor agita- 
toric, care le eră menirea. Azi în faţă avem: câte 
bănci atâtea geşefturi pentru unii și pentru alții. 

Și de multe-ori geşefturi — murdare, cel 
puţin ca egoizm. 

Şi cele două păreri? 

Uite cum: abiă găseşti la noi nădrăgar să 
nu fie ori în direcţie, ori in comitetul de supra- 
veghiare, ori bărbat de încredere, ori funcţionar 
la una ori la altă bancă, fie de-a „noastră“ fie 
de-a „altora“. 

S'ar putea ca el, ce primește bani — să nu 
aproabe izvorul de bani? 

Ceice critică ori doresc indreptări de obicei 
sunt ori idealișt: „cu miros de anarhiști“ vorba 
lui Titu Haţiegii, ori apoi de cei care doresc să 
„încapă“. 

Ci noi credem că nu e bine — ce se face 
Să li-se deă băncilor numai atâta din haina na- 
ționalizmului — cât merită şi încolo să fie primite 
ca institute de afaceri, după cum sunt şi ca atari, 
apoi să fie lăudate ori criticate. 


In același timp însă afacerile să nu fie ur- 
mărite ori criticate numai in birourile băncilor. 
Să tinem seamă şi de afacerile de prin cance- 
lariile advocaţiule, de prin birourile muşierilor, 
a negustorilor, a industriaşilor nostri. 

Căci p'aici poate s'or găsi mai multe — date. 
Şi câţi „frunivşi vrednici* de azi ar puteă fi 
văzuţi în haina „codaşilor“ geşeftăreţi | 

Căci altecum ajungem şi noi în halul „stă- 
pânitorilor* de uzi care îmbracă orice geșeft per- 
sonal — în haiiia şovinizmului. 

Cu asta însă nu spunem, din contră cerem 
să avem bănci naționale, advocaţi naţionali, co- 
merciu şi industrie naţională şi afaceri naționale. 

Dar n'am vreă să ne sinamăgim. Și n'am 
vreă să ne impudobim unii pe alţii cu haine na- 
tionale — atunci când ne isprăvim mici afaceri — 
de trai material. 

Şi mai pe sus de toate să nizuim în munca 
pentru popor, cel puţin atunci, când ne place să 
grăim în numele poporului. 





O mare fabrică de fer e vorba să se des- 
chidă în curând în Bucureşti. Reprezentanţii fa- 
bricei de fer Rotschild din Witkowitz acum tratează 
cu guveinul României în chestiunea aceasta. Se 
afirmă că guvernul ar fi invoit să învestească 
această nouă intreprindere străină cu toate favo- 
rurile ce se dau industriei, 

© 

Fabrică de ţigle și cărămizi, făcute cu ajutorul 
celor mai noue invenţii pe terenul ceramic se va 
deschide în curând în comuna Telincul-mare 
(lângă Hunedoara). Fabrica aceasta va fi intre- 
prindere românească având în frunte pe d-l Dr. 
George Dubleșiu advocat in Hunedoara. 

o 


0 întreprindere foarte rentabilă desigur e 
fabrica de cărămizi „Budapest-Szentlorincz*, so- 
cietate pe acţii. Capitalul acestei societăţi e numai 
de 40,000 coroane şi cu toate aceste și in anul 
încheiat a încheiat socoţile cu un venit de 74,863 
coroane. Dividenda acţionarilor s'a fixat cu 100%, 
— dupăce profitul curat corespunde la o renta- 
bilitate de 178%. lată un indemn — pentru intre- 


prinderi ! 
[=] 


Seratele meseriașilor noștri. Joi în 30 Ia- 
nuarie s'a ţinut prima ședință literară festivă a 
„Reuniunii sodalilor români din Sibiiu“. 

După cuvântul de deschidere al prezidentului 
d-l Victor Tordăşianu, notarul Stefan Duca a cetit 
sumarele ședintelor administrative, apoi s'a de- 
clamat, s'a cântat, s'a cetit bine şi instructiv. D-l 
Dr. N. Bălan a ţinut o prelegere despre „Cre- 
dință“. 

o 





Congres internațional de lăptărit se va ţine 
anul acesta în Budapesta. Se fac întinse pregătiri. 
Din comisia pentru pregătirea. lucrărilor necesare 
face parte și d-l loan Şierbanu, director al do- 
meniilor statului. Ar fi de dorit ca şi noi românii 
de aici să fim reprezentaţi la acest important 
congres. 


SOCIALE. 


Orfană, abiă trecută de 16 ani, 
cu creștere bună, are avere de 16,000 
cor. voește a se căsători cu un teolog, 
cu calificație de parohie cl. I, putând 
tinărul a ocupă postul acesta în locul 
ei natal. Epistolele sunt a se trimite 
la Adm. „Tribuna“. 


Unde sunteți voi frumoase vremi patriar- 
hale?.. Atâtea visuri trezite de fiorul unei pri- 
viri galeşe, de licărirea unui zimbet fugar.. V'aţi 
stins toate înfrigurate ca de-o suflare de ghiaţă. 
S'a schimbat vremea. Bietul zeu Amor a ajuns 
în colțul de muzeu, neputincios şi încremenit în 
marmura albă., Săgeţile lui se vând la anticar 
ca nişte reminiscenţe curioase ale unei lumi ui- 
tate.. 'Trecătorii le privesc cu aiere de plictiseală 
şi rar se găsește cineva să mai simtă o fărămi- 
tură de jale in faţa lor.. S'a comercializat vieaţa 
şi toate îndemnurile sufletului au apucat un drum 
pe care se intâlnesc tot mai rar cu poezia. E 
de ajuns să cetești „mica publicitate“ a ziarelor 
din oraşele mari ca să distingi drumul nou.. În 
aceste rânduri, cu laconizmul lor telegrafic, se 
desfășură toată icoana multicoloră a atâtor su- 
flete. Tot ce se petreceă odinioară în intimitatea 
frumoasă, în tăcerea care aveă farmecul unor 
tăinuiri atât de scumpe, se desface aci ca o marfă. 
Priatre reclamele pentru ape de dinţi, printre 
anunţurile moaşelor ori tinichigiilor ceteşti cum 
cutare „tinăr din familie bună ar dori să se în- 
soare cu o fată care are peste 10'000 cor.“ etc.. 
In alt colţ „locotenentul din loja a 4-a roagă pe 
dama cu bluză albastră să-i răspundă dacă e po- 
sibilă cunoștința. Scrisoare la adresa ziarului. 
Numărul: 3415, Willi“. Mai la vale: „o jună 
brunetă de 19 ani, lumea o ţine frumoasă, ar 
dori cunoştinţa unui inginer sau advocat între 
30—40 ani. Căsătoria nu e eschisă. Răspuns la 
administraţia ziarului, adresa: „juna brunetă“. 
Și aşa mai departe. Tot ce se socoteă nu de 
mult un privilegiu al tăcerii, începând dela cel 
diatâi fior nelămurit al unei priviri până la de- 
sfăşurarea dramatică a emoţiilor sufletești, a ajuns 
un fel de afacere de tarabă cu toate notele vul- 
gare ale negustorilor de contrabandă. Negreşit, 
că toată delicateţa de mimoză a sentimentelor 
s'a deplasat şi toată curăţenia moravurilor e zdrun- 
cinată de această parodie brutală a unui cântec 
frumos... Poate că nu greșim, când afirmăm că și 
această marfă — ca cele mai multe din marfele 
stricate — are etichetă ovreiască.. 

La noi încă nu pătrunsese această ecre- 
scenţă urită a vieţii moderne. Eram obişnuiţi 
să privim relaţiile noastre sociale cu altă măsură 
de judecată. Moravurile noastre aveau acea notă 
de severitate a vieţii patriarhale cu toate îndru- 
mările sănătăţii rumene, cu echilibrul determinat 
de tradiţii din bătrâni. Să fi ajuns la o răspântie, 
la un început de drum nou aceste moravuri ?- 
Nu credem. Societatea noastră nu a trecut prin 
schimbări radicale, cari se justifice ivirea ace- 
stor apariţii ciudate. lată de ce socotim că şi 
anunţul pus în fruntea acestor rânduri e un fe- 
nomen pe cât de izolat pe atât de ridicol. Așă 
ticluit cum e aruncă totuş o lumină caracteri- 
stică asupra împrejurărilor noastre sociale. Mă 
rog: o fată „abid trecută de 16 ani“ are „creştere 
bună“, „avere“ mărişoară şi „voieşte a se căsă- 
tori“.. Și dacă ar fi numai această dorinţă în- 
grijitor de pripită| Dar nu! Dânsa spune: „cu un 
teolog“. Și mai mult: „calificaţie de parohie cl. 
I“.. Acum închipuiţi-vă mizerie, dacă îndrăgește 
pe unul clasa II! Ca o ironie a bietului nostru 
„statut organic“ fata mai spuns cu multă sigu- 

ranţă: „putând tinărul a ocupă postul acesta în 
locul ei natal“. Care va să zică comitet paro- 
hial, sinod parohial, — toate aceste corporaţii 
destul de complicate, toate ţin cu fata. Hoață 
fata asta! Te pomeneşti că şi-a întins mrejele 
până cătră consistor.. 

E un prilej de gânduri destul de variate 
acest anunţ pe care îl socoteam de prisos atât 
pentru binele fetei, cât și din multe alte motive. 
Inainte de toate: linia de conduită a ziarelor 
noastre trebue să rămână între marginile tradi- 
țiilor şi obiceiurilor cari călăuzesc vieaţa noastră 
socială. E greşită deci orice cochetărie cu acel 
spirit vulgar al asfaltului, câtă vreme noi ducem 
un trai paşnic de săteni cinstiţi şi harnici luceră- 
tori de câmp.. Aceasta e doar o axiomă ele- 
mentară.. i 

Iată de ce nu-mi pot suprimă nedumerirea 
de câteori văd repetându-se publicarea acestui 
anunţ în „Tribuna“. 

Pe lângă asta mă jigneşte şi incontestabila 
notă ridicolă a acestei licitaţii. In fantazie mi se 
înfiripă chipul fetei „abiă trecute de 16 ani“. O 
văd stând la masă în liniștea nopţii, cu ochii 
tulburaţi de nehodină, cu mâna tremurătoare 
scriind petiția la gazetă... 

— A trecut de miez de noapte, 
După plopi lumină luna, 

Biata fată visătoare 

Serie carte la „Tribuna“... 

Ori s'a găsit, ori ba „teologul cu calificaţie 
cl. I“ ne permitem a solicită suprimarea acestui 
anunţ. 

Poate s'a plictisit și fata! Styx. 


X 





Moartea Venerei? 
— Sociologie. — 

Bag de seamă, că toiletoanele mele din 
„Țara noastră“ au un titlu din cale afară tragic, 

Intâi a fost moartea unui literat, apoi moartea 
lui Pan — și acum: moartea Venerei. 

Ce naiba? 

De-o fi să mor, aşa pe neașteptate, mă po- 
menese, că amicul Chendi, apreţiând modesta 
mea activitate literară, va scrie un articol asupra 
bietelor mele osăminte literare sub titlul: Un pa- 
negirist. 

Prevăzând acest fatal deces literar, am recurs 
la două şiretlicuri. 

Intâi am pus un inviorător semn al întrebării 
după „moartea Venerei“, care va să zică, sub- 
semnatul se îndoiește dacă Venerea poate să moară. 

Am pe partea mea un argument zdrobitor. 
Insuș Sinkievicz, parentând moartea zeilor olim- 
piani, spune că Apollo și Venus n'au să moară 
niciodată. 

Al doilea argument — nu mai puţin zdrobitor 
— e subtitlul: sociologie. 

Ştii d-ta, cetitorule inteligent, ce va să zică 
acest subtitlu ? 

Nu ştii, fără îndoială, după cum nu știu nici 
eu, după-cum sociologii singuri nu ştiu. 

Sociologia e un titlu foarte elastic; mai 
elastic decât guma, decât bilele de billard, sau 
decât spinările anumitor politiciani de elită. O 
poţi întinde şi destinde la infinit, dar nu se frânge 
niciodată. S'ar putea defini şi cu titlul etern- 
frumos al cărţii lui Pico de. Mirandola: De omni 
re scibili (fără adaosul maliţios al lui Voltaire: 
et de quibusdam aliis ) 

Sociologia e tot ce înţelegi și tot ce nu în- 
țelegi, tot ce-ţi poţi imaginà şi tot ce nu se poate 
nici imaginà măcar. 

lată un cadru deosebit de vast, pentru ca 
tinerii noștri foiletonişti să-și incerce forţele, pe 
vremea când noi vom fi bătrâni şi ramoliţi şi 
gravi... 

După aceste premise, cred că te pot desluși, 
dragă cetitorule, cum am ajuns la funesta intre- 
bare din fruntea acestor şire. 








"PARA NOASTRA“ 


Să-ţi spun. 
Cetind în săptămânile trecute „Drapelul“. 
mi s'au oprit ochii asupra unei notițe dela „şti- 


| rile zilei“. 


Am subliniat notiţa cu creionul şi am pus-o 
de o parte, cu gândul să revin asupra ei, în ca- 
drele acestor convorbiri săptămânale de două 
coloane. 

(Aici autorul s'a ridicat dela masa de scris, 
a răscolit vraful de gazete şi reviste, şi-a deschis 
biblioteca, s'a certat cu toată lumea, dar n'a 
mai aflat numărul cu pricină al „Drapelului“. Pe 
urmă, a scris din memorie), 

In notita aceea — dacă nu mă ingel — 
„Naiva dela sate*, într'un stil destul de spiritual 
spune câteva fine aluzii la adresa tinerimei aran- 
jatoare, dar nedansatoare in aceeaş vreme. 

Aș puteă zice, că notita e chiar prea de 
spirit încă. O samă de tineri sceptici au emis 
părerea, că notita n'a ieșit din capul gingaşei 
naive, ci din al tată-său, sau din al cutărui văr 
universitar. 

Geneza acestei notite nu mă impoartă. Tot 
ce pot spune, e că m'aș bucură foarte mult, dacă 
ar fi fost scrisă de o mână de femeie. Căci mâna 
aceea a scris un adevăr, un adevăr — socio- 
logic... 

Se plânge în câteva şire „naiva dela sate“, 
că n'are multă încredere în frumoasa învitare, 
ce a primit-o la petrecerea din (Lugoj, mi se 
pare). Sunt o droaie de tineri arangeri, cei mai 
mulţi Dr-i, înșiraţi pe hârtia lucie-amăgitoare. 
Dar, se întreabă naiva, (ce naivă cuminte!): câţi 
din ei vor dansă ? Şi, cu multă gingăşie adauge 
naiva în post-script: (Vă puteţi imaginà o sceri- 
soare de femeie fără post-script?) n'am întrebat 
câţi vor jucă, căci cuvântul acesta are un înţeles 
multilateral. . . 

Vezi, dragă cetitorule, naiva e spirituală şi 
ştie, cât e de naivă, că tinerii pot jucà şi cărți, 
pecând de dansat nu pot decât cu cocoane. 

Redacţia „Drapelului“, încheiând notita acea- 
sta, adaoge: Ar fi bine, ca tinerii dansatori să 
fie remareaţi cu câte o steluţă (*). 

Până aici tânguirea „naivei“. 

De aci incolo urmează: sociologia. 

Cum adacă? 

Tinerimea noastră, viitorul nostru de aur, 
nu dansează? 

Nu dansează, ci joacă cărţi? 

Cum se poate? 

Când noi eram tineri dansam de ne sfărăiau 
călcâiele, şi ne pomeniam acasă în zori de zi, 
mai ameţiţi de încrucișarea ucigașă a ochilor fru- 
moși, decât de cele câteva păhare de vin sau de 
bere. 

Şi acum, voi, voi glorioşii noştri urmași: 
„Voi sunteți urmaşii Romei ?... 

Păi cum? 


* 
* * 


Iată frunzărese prin Spencer de câteva săp- 
tămâni şi încerc să dau chestiei o solutie. 

Nu mai sunt fetele aşa frumoase ca pe 
vremea noastră ? 

Privind cu ochii noştri de azi, ar fi să nu 
putem da un răspuns hotărit, dar legea eternă a 
evoluţiei, ne desminte și ne strigă in gura mare: 
Deschideţi-vă ochii, oameni buni, și vedeţi, că fe- 
tele sunt din ce în ce mai frumoase! Cosmetica 
progresează cu paşi gigantici, e chiar o elemen 
tară cerinţă a firii, ca fetele să fie din ce în ce 
mai frumoase. 

Atunci? 

Sau îngreunat cerinţele traiului zilnic, ìn- 
deosebi al celui conjugal, s'au înstrăinat oamenii 
unul de altul, s'au amăgit prea de timpuriu în 
dragoste, ori ce? 

Ori s'a întors mașina lumii anapoda? 

Să fie adevărat ce scriiam odată în „Lu- 
ceafărul*, că iubirea trage de moarte, și poeţii 
lirici n'o să mai aibă motiv de inspiraţie de aci 
"nainte ? 

lată o sumedenie de întrebări, la cari sub- 
semnatul nu poate răspunde, de zăpăcit ce e. 

Căci la trei patru intrebări deodată tot mai 
poate răspunde omul — chiar dacă nu e Iuliu 
Caesar sau Napoleon — dar la atâtea ?... 

Propun cetitorilor şi mai ales cetitoarelor 
acestei reviste, să binevoiască a mă scoate din 
acest impas, răspunzând la întrebările aceste, în 
coloanele „Ţării noastre“. 

Şi pentruca întrebările să nu fie prea multe, 
iată reduc foiletonul meu neisprăvit la o singură 
intrebare: Pentruce tinerimea noastră nu dan- 
sează ? Al. 


Scrisori cătră ţărani. 
XIX. 
Bade Şofroane! 


Mai multă paradă ca acum nu s'a făcut de 
când îi lumea cu aceea ce noi numim cinste... 

Cuvântul: „pe cinstea mea“ a ajuns ca 
mărarul, care se mestecă în toate mâncările — şi 
totuş mai rău ca acum nam stat nici odată cu 
aceea-ce s'ar putea, înțelege prin cuvântul : cinste. 

Mai de multă vreme, după cum spun bă- 
trânii, când un om îşi da cuvântul într'o treabă 
oare-care, apoi eră mai mult ca o iscălitură în- 
tărită prin lege și cu martori, că păzeă atuncea 
rușinea şi atât îl muşcă pe omul care-a făgăduit 
ceva „pe cuvântul lui“, până-şi împlineă făgă- 
duiala, 

Astăzi cuvintele: cinste, ruşine, au rămas 
ca o slabă mângăere pentru omul prost, care, 
neputându-și înăduşi conștiința, neputându-se şti 
încărcat sub povara remuşcării păcatului, se stre- 
coară prin lumea asta, tiptil, ca o umbră care 
n'a însemnat şi nu va însemnă nici-când ceva. 

Cine mai are astăzi vreme să-şi răscolească 
adâncimea sufletului, sau să-şi dea seamă de fap- 
tele săvârşite în douăzeci şi patru de ceasuri ?.. 
In toropeala lumii de-acum, în vârtejul luptei 
pentru traiu, în frământarea nebună a tuturor 
patimilor, omu-i dus de valul mulţimii și ade- 
seori cel mai curat sufet ajunge să se scalde 
în cea mai neagră mocirlă, pentrucă el trebue 
să meargă înainte, tot înainte, spre nebuna ţintă 
a fericirei, a saţiului, a mulţămirii atâtor doriri 
câte clocotese în omul de astăzi. 

Şi nu i iertat omului, apucat pe calea a- 
ceasta, să stea la o răspânte să-şi odihnească 
creerul şi să-şi cerceteze adâncul sufletului său. 
Nu, căci pe dată ce stai în loc, valul ce-ţi vine 
din spate te acopere, te apasă la fund şi, fără 
să-ţi plângă de milă, trece grăbit înainte, şuerând 
îngrozitorul cântece al patimei, al desfrâului, al 
minciunii şi al păcatului, 

Ce-i pasă mulţimii — valului omenesc, — ` 
de moartea unui suflet!... Ce-i pasă intregului, 
dacă tu, suflet slab, nepregătit cu lupta neînfrântă 
a patimei, ai scobâlţit intr'un colţ şi-ţi lași rândul 
altuia, care cu surisul îngrozitor al dispreţului, 
în loc să-ţi întindă mână şi să te ajute, îți mai 
dă o lovitură, — lovitură de graţie ca să se în- 
credinţeze că n'ai să te mai ridici de-acolo, 

Sunt atâtea patimi, sunt atâtea gânduri fră- 
mântate în valul care te acopere, incât tu „omul 
slab“ te pierzi printre ele ca un bob de nisip 
pe întinsul mărei. 

Nu te întreabă nime astăzi de ce ţi-e mintea, 
sau câtă greutate s'ar puteă pune pe cinstea ta 
de om, pe tinta ce o urmăreşti în vieaţă, pe felul 
de-a fi al inimei tale. 

Te întreabă însă ce ești în stare să faci, ca 
să ajuţi la vârtejul toropelei în care ni se stre- 
coară omorâta vieaţă. 

Și cum ar și putea fi altfel... Cum vei 
puteă sta tu, omul slab şi frământat de remu- 
şcarea conștiinței, în potriva valului grozav care 
stredeleşte munţii, străbate mările și aleargă ca 
trăznetul spre ţinta fericirei!,.. 


% 
* Li 

Iată bade Şofroane, ce ţi-aş puteă răspunde, 
la întrebarea D-tale asupra cinsteniei!... Și cele 
de mai sus nu sunt un răspuns destul de lămu- 
rit. Ar trebui să-mi vărs tot veninul pe care inima 
mea îl simte în minutul când îţi scriu aceste 
rânduri, ca insuş valul patimei şi al nemerniciei 


omeneşti să se învenineze din veninul meu şi 


să-și mai contenească alergătura-i nebună. Dar 
ce pot face eu, omul neputincios, în faţa patimei 
care se întinde preste nemărginita zare. 

Un colt de lumină străbate, în bezna ace- 
stei frământări nebune, în inima mea, o scânteie 
licăreşte în sufletul meu zdrobit de lupta cu va- 
lurile patimei omenești: este colţul de lume al 
celor proşti, dar mulţi, este licărirea cinstei, care 
străbate până la mine din acea lume de inimi 
cinstite, cari îș. duc traiul de martiri într'un somn 
cu visuri dulci despre o a doua vieaţă ce va să 
vină, despre o vieaţă mai tihnită şi fără de sfârşit. 

Acolo, pe pajiştea verde şi curată işi odih- 
neşte sufletul meu visul lui neprihănit!.. Acolo, pe 
întinsul lamurilor coapte, îşi vindecă inima mea 
ranele ce i-le căşunează lupta vieţii dela oraş, 
acolo, în mijlocul celor mulţi fără de număr, în 
mijlocul celor „înfrăţiţi cu glia“, cari wau alt 
prietin în lume decât răsăritul soarelui, cari n'au 
altă tăiniţă decât razele lunei argintii, acolo 


sboară gândui meu, când mă intrebi de cinstenie. 
+ 
+ + 


Cinstea nu se măsură cu cotu, ea nu se 
poate arătă prin culori, ea n'are lipsă a se im- 
brăcă în mătăsuri, ea străluceşte dela sine. Doar’ 
o singură haină poate adumbri cinstea, o poate 
ascunde. Aceea-i haina minciunii, a prefăcătoriei, 
a perfidiei. 

Și tocmai sub această haină păcatul işi 
face drum în lume. 

Ce şti D-ta, om năcăjit, când dai pe la oraş 
şi caști gura la cele multe nimicuri câte-ţi răsar 
în cale, de ce treabă sunt... De-i vedea o fe- 
meie făcută coleă, cum i-am zice noi, ca o Jo- 
iană, răzămată într'o trăsură trasă de nişte cai 
spumoși, îti iai căciula din cap, şi-ţi gândești, 
Gai văzut pe împărăteasa și nu te mai poţi miră 
cât eră de făcută cu lipiciu. Du-te, omule, şi te 
ascunde sub patul acelei stârpituri şi păzeşte-o 
când își lapădă masca, sub care iese în lume și 
vei vedeă că părul de pe cap și dinţii din gură 
nu-s ai ei şi că până să ajungi să o vezi cum 
este ea aevea, îţi aruncă pe masă un maldăr 
de haine. Numai atunci vei cunoaște sub câtă greu- 
tate de prefăcătorie se ascunde un trup păcătos. 
Caută și pătrunde în inima acestei stârpituri, dacă 
mai are inimă o astfel de fiinţă, te-ai rostogolit 
din seninul soarelui în adâncul iadului. 

Ei bine, astfel de stârpituri omeneşti nu sunt 
numai între femei. Din nenorocire sunt şi între băr- 
baţi. ŞI, ei, nu bâşbăie în lume ca să-şi arete numai 
formele trupului, ei bâşbăie să-şi arete sfătoșenia, 
ei fac un rău cu mult mai mare mulţimii. 

De câte-ori nu vei fi văzut D-ta domni, îm- 
pomădaţi și frizuriţi, trecând pe stradă c'o privire 
aspră. Ba, parcă văd, cum ţi-ai luat pălăria îna- 
intea lor. 

Caută însă şi pătrunde în taina acestor domni 
în ceasurile când îşi fac socotelile, şi vei vedea 
cum măreţia de pe stradă se târnosește într'o 
cumplită păcătoşenie. 

Intreabă-l pe „Măriă Sa domnul“, dacă s'a 
împăcat cu păpucarul care i-a făcut ghetele acelea 
scumpe, întreabă-l dacă şi-a plătit pălăria ce o 
poartă în cap, întreabă-l dacă stă în relaţii bune 
cu croitorul care i-a făcut haine minunatele cu 
cari se furlandiseşte pe stradă. Şi de vei găsi 
că nimic de pe el nu-i al lui, apoi dă-i drumul 
pe stradă, cu aceea ce-i al lui, şi vei vedeă 
dacă-și mai ia cineva pălăria înainte-i, or, asi- 
stența publică işi va face milă și-l va curăţi din 
ochii lumii. 

Şi nu te sfătuesc să străbaţi în inima acestui 
om!... Ar fi păcat să ajungi, D-ta, om curat la 
suflet, să cunoşti cât păcat trăieşte într'un astfel 

de monstru. Chiar şi numai bănuiala unei astfel 
de perfidii ti-ar puteă omori sufletul. 

lată dar, bade Şofroane, că nu-i bine să ne 
adâncim prea afund în tainele vieţii omenești, 
noi cari nu putem suportă o astfel de regulă de 
vieaţă, ci să ne urmăm mai bine calea veche a răb- 
dării şi-a suferinţii patriarhale, singura care ne ţine 
sufletul împăcat şi mulţumit. lar pentru aceia 
dintre noi, cari şi-au pierdut sărita, fără ură, dar 
şi fără părere de rău, să dăm câte-o lumină la 
biserică, ca D-zeu să-i ierte, nu pentru ei, dar 
pentru mila ce-o avem noi de ei. 

Cinstea-i aceea ce-i omul... Omul îi aceea 
cei cinstea |... 

Vai Doamne, numai Tu ști judeca de care 
parte stă cinstea s'au chiar de mai trăește ea! 
Noi suntem prea mărginiţi pentru a răspunde la o 
întrebare atât de mare. Totuş, vedem multe lu- 
cruri cari nici pe departe nu pot fi cinstite. 

Delasântioaua. 


Vieaţa în București. 


I. Partea literară. 
Vitrinele librăriilor sunt pline de noutăți. 


O carte mai bună decât alta, vrednice a se răs- 


pândi în cercurile largi ale cetitorilor ardeleni. 

Voi începe cu noul volum din Alexandri. 
Pe cum se ştie, tipogr. „Minerva“ a avut fericita 
ideie să editeze pe toţi scriitorii vechi mai de 
seamă, și și-a început această colecţie, acum 
vre-o opt ani, cu poeziile bardului din Mircești. 
Abiă acum operele lui Alexandri sau complec- 
tat: ultimul volnm conţine cele patru lucrări 
dramatice mai mari ale poetului, „Boierii şi Cio- 
coii“, „Despot Vodă“, „Fântâna Blanduziei“ şi 
„Ovidiu“. Acest volum cuprinde mai mult de 
patru-sute dintre cele mai frumoase pagini ale 
lui Alexandri şi costă numai 1 leu 50 bani. Stă- 
ruiesc asupra prețului, pentrucă e de mare im- 
portanță să se ştie şi să se vadă câte înlesniri 
se fac, numai ca să se poată împrăștiă în popor 
nobila sămânță a marilor scriitori. In deosebire 
de celelalte lucrări teatrale ale lui Alexundri, 
cari au o valoare din multe puncte de vedere 
mai mică, cele din volumul din urmă sunt bo- 
gate în probleme, în idei şi în versuri frumoase, 
încât cetirea lor este foarte de dorit. 

O carte ce se va ceti cu rivnă în Ardeal, 
este apoi romanul doamnei Constanţa Hodoş 
„Martirii“. Până acum nimeni dintre scriitorii 
noştri n'a imprumutat subiectele din mișcările 
sângeroase şi totuş înnălțătoare ai anilor de re- 
voluţie. Cel mult câte o nuvelă şi câte o dramă 
palidă de mai cuprindeau câte-un crâmpei din 
epizodurile revoluţionare, ce se pierd în negurile 
uitării. D-na Constanţa Hodoș, unul din iscusitele 
condeie ale literaturii de astăzi, născută în una 
din regiunile Ardealului unde s'a întâmplat crunta 
încăerare dela 1848, a rupt o pagină aprinsă şi 
emoţionantă din acel trecut şi a salvat-o de 
peire. Romanul „Martirii“ este o oglindă a anu- 
lui de martiraj și de liberare şi va face să bată 
cu căldură inimile tuturor celor ce astăzi se 
gândesc cu evlavie la cei ce au suferit şi-au 
murit pentru ideal. Femeia simte mult şi roma- 
nul d-nei Constanţa Hodoş are calitatea princi- 
pală de-a emoţionă. 

Multă dragoste nutrese Ardelenii și pentru 
prozatorul Sandu-Aldea. Și fiindcă acesta a scos 
o nouă culegere de nuvele, sub titlul „Pe drumul 
Bărăganului“, țin să atrag atenţia şi asupra ace- 
stei cărţi. 

Ion Adam, un alt prozator, ieșit din popor, 
ca şi Sandu-Aldea, şa retipărit la „Minerva“ 
două volume mai vechi, asupra cărora nu s'au spus 
decât vorbe bune, şianume volumele „Năzuinţi“ 
şi „Pe lângă vatră“. Cel dintâi cuprinde povestiri 
nuvelistice și al doilea glume țărănești adunate 
dela vatra poporului şi redate foarte vioi. La 
Adam, ca şi la Sandu, e de remarcat cu deose- 
bire limba din cale afară bogată: Și sunt aşa de 





ieftine aceste cărţi, încât n'ar trebui să fie învă- 
tător ardelean, care să nu le cetească, 

In ieftina „Bibliotecă pentru toti“ a apărut 
sentimentalul roman „Cum iubim“, de răposatul 
Traian Demetrescu şi o nouă traducere a lui 
Werther de Goethe. Astfel de literatură sentimen- 
tală se citeşte mult în frumoasele după amezi 
de Duminecă şi în loe ca doamnele și domni- 
şoarele din Ardeal să-şi cumpere „Engelhorn's 
Bibliothek“ sau operele d-nei Marlitt, mai bine ar 
face să se indeletnicească fie şi cu scrierile bie- 
tului Traian Demetrescu. 

Cărţi frumoase destule și sfaturi bune se 
găsesc. Numai cetitori, ascultători și entuziaşti 
de-ar fi mai mulţi! Gh. D. 

II. Partea socială și artistică. 

Par'că s'a dus iarna de-abinele. Zilele astea 
pline de soare au schimbat deodată infăţişarea 
peste tot. Plimbările la aer liber incep să se facă 
zilnic, ca primăvara. Pe şosea caleștile în-pasul 
domol al cailor poartă încă câtva timp blănurile 
bogate şi pălăriile cu pene de-un cot ale cucoa- 
nelor, iar goana nebună a automobilelor ridică 
nori de praf ce-i fac pe ceice umblă pe jos 
să strănute şi s'arunce vina pe primărie că nu 
le stropește locul favorit al plimbării. 

Nu e timpul însă, deși nevoie ar fi, așă 
spun cei în drept. Mai ales că gerul ce se lasă 
uneori noaptea ar puteă pricinui rele, pe urma 
stropitului. 

Şi gerul ce se mai lasă ţine încă ghiaja 
destul de tare în Cişmigiu, unde e în fiecare zi 
până la prânz „patinaj“. Cucoane și fete multe, 
mici şi mari, oficeri și tineri cari aleargă după 
făcut curte, se strâng cu grămada pe ghiaţa albă 
ca laptele. Şi în vreme ce unii aleargă cu pa- 
tinele în picioare, dela un capăt pân la celalalt 
al gheții, alţii părechi, părechi sau cete mai mulţi 
la un loc, se învârtesc, se sucese necontenit în 
sunetul unei mazurce ce o miorlăie o flaşnetă. 

Dumineca în tactul bătăios al unei fanfare 
militare mulţimea pestriță aleargă, se frământă 
pe acei câţiva metri de ghiaţă, de-a mai mare 
dragu să-i vezi. Și complimente şi vorbe dulci 
și întâlniri fixate, atâtea şi atâtea motive de pe- 


trecere pentru mulţi şi multe. 


Noroc că nu-i lacul prea adânc, că sub do- 
goarea soarelui şi a patinelor ce se sbat pe ghiaţă 
s'ar puteă intâmplă să pleznească odată ghiaţa 
sub greutatea mulţimii. Zie noroc, că nu-i adânc 
căci „sportul“ acesta e foarte mult gustat acum 
mai ales de aşă zisa „lume bună“. 

* 


O altă petrecere, aceasta cu mult superi- 
oară celei de care pomenii, o dau concertele, 
câteva pe săptămână. Lume multă la toate, bine 
înţeles puţini din cei dela ghiaţă obicinuesc să 
vie la concerte, din dragoste de muzică. Sunt 
însă foarte mulţi iubitori de muzică pe care îi 
zăreşti la orice audiție. 

Dintre concertele din ultimul timp se cu- 
vine să amintesc pe acela dat la Ateneu de d-na 
Alexandrina Vreta, o pianistă bună, care a exe- 
cutat. cu mult simţ muzical două concerte de 
Beethoven. E cu atât mai demnă de amintit cu 
cât sunt uneori adevăraţi pianiști cari nu pot să 
se apropie de muzica adâncă, plină de patimi şi 
de gânduri a celui mai mare compozitor. 

Obişnuitul simfonic săptămânal, dat de „or- 
chestra ministr. instr.“ sub priceputa conducere a 
măestrului Dinicu, a fost încă o sărbătoare pentru 
ceice iubesc muzica clasică. Sau executat două 
simfonii întregi de Beethoven, a 8-a plină de gân- 
dire şi a 5-a, în care supremul tâlcuitor al pa- 
timei omeneşti îşi exprimă propria-i iubire. E 
un cântec lung şi înălțător în care măestrul pro- 
slăvește patima lui nebună. 

"In ce priveşte teatrul trebue să spunem că, 
în timpul din urmă direcţia Teatrului Naţional a 
trebuit să se iea şi după gustul publicului şi după 
cele scrise peste tot, dând vre-o două-trei piese 

originale. „Lipitorile satelor“ ale lui Alexandri 
şi minunata comedie de moravuri „Scrisoarea 
perdută“ a lui Caragiale au fost jucate fiecare 
de câteva ori şi acum se anunţă „Răzvan și Vidra“ 
de Haşdeu şi „Ovidiu“ lui Alexandri. ` 

E cu atât mai îmbucurătoare această schim- 
bare în bine a celorce conduce Teatrul Naţional, 
cu cât trupa artiștilor Teatrului Naţional din 
Craiova joacă de o săptămână cu mare succes, 
sub conducerea artistului Petru Sturza, câteva 
piese superioare celor ce se tot dau de obiceiu 
la Teatrul Naţional de aici. 

Pe curând se va începe şi o stagiune de 
operă și operetă, tot la Teatrul Liric, de cătră 
„Compania de operă şi operetă“ condusă de D-l 
C. Grigoriu şi în care găsim cele mai bune ele- 
mente românești de care dispunem. 

Astfel se aduce la îndeplinire ceea-ce do- 
ream de vre-o câţiva ani, închegarea unei opere 
naţionale. Aceasta ne face cu atât mai mare plă- 
cere cu cât suntem sătui până în fundul sufle- 
tului de reprezentațiile proaste de operă şi ope- 
retă italiană şi nemţească ce se tot abat pe la noi. 

Ar fi şi vremea să înțeleagă toţi nighistorii 
cari binevoese să ne dea asemenea prilejuri de 
a auzi muzica masacrată în italienește sau nem- 
teşte, că trebue să-și mai micşoreze câştigurile. 
Și, în schimb, cântăreții și cântăreţele noastre își 
vor căpătă locul cuvenit în cinstea ce li-se cade. 

N. Pora. 


III. Partea politică. 
— 3 Febr. v. 

Guvernul a adus noua sa reformă in dis- 
cuție: Cassa rurală. In parlament d-l Vintilă Bră- 
tianu, primarul capitalei şi unul din cei mai abili 
oameni politici de astăzi, a prezentat el însuş 
proiectul acestei instituţiuni, însoţindu-l de un ra- 
port elocvent. Cassa rurală, sau institutul finan- 
ciar, din care se va puteă împrumută țărănimea 
cu scopul de a-şi procură pământ, nu este o 
operă improvizată, căci sunt zece ani de când 
toate partidele o discută şi o doresc, deşi în di- 
ferite condițiuni. Rămâne totuş un merit al ac- 
tualului guvern de a o îi întrodus. Se zice că 
succesele acestei noi întocmiri abiă mai târziu, 
după câţiva ani, se vor puteă vedeă și că din 
această pricină populaţia dela ţară nu întimpină 
reforma, cu cine ştie ce entuziasm. 

Tot guvernul e preocupat astăzi de necesi- 
tatea reorganizării armatei. In fruntea departa- 
mentului războiului stă acum d-l general Averescu, 
unul din cei mai buni și mai culţi oficeri supe- 
riori ai ţării, cu multe şi serioase simpatii în cer- 
curile înalte militare din străinătate. Generalul 
Averescu va întroduce în armata română o serie 
de reforme radicale, pe cari le va expune în cu- 
rând la cameră. Aceste îmbunătăţiri sunt aştep- 
tate cu adevărată însuileţire de cătră opinia pu- 
blică, mai ales acum când statele învecinate, în 
cap cu Bulgaria, lucrează din răsputeri la întă- 
rirea forţei armate. i 

In timp ce guvernul e așternut pe activi- 
tate rodnică — tulburată doar din când în când 
de mici şi trecătoare neînţelegeri principiare — 
opoziţia este într'o frământare întinsă și cu multe 
momente de interes. 

Vechii conservatori, de sub d-nii Carp şi 
Cantacuzino, au rămas cam surprinşi de curentul 
împotriva lor. Pe când la început păreau cam 
nepăsători şi în neîncetate intervievuri declarau, 
că vor observă o atitudine de expectativă față 
de acţiunea de secesiune a d-lui Take Ionescu, 
au pornit acum să-şi numere credincioşii prin pro- 
vincie, să-şi reorganizeze cluburile celor rămași 
pe lângă dânşii și să plănuiască chiar o mare 
adunare la Bucureşti, în care să-și precizeze pro- 
gramul. Pe cât putem judecă din ziare, au rămas 
la vechiul trunchiu conservator toţi junimiştii de 
odinioară şi în special marii proprietari, iar restul 
cel mare al partidului a urmat pe d-nul Take 
Ionescu. 





„TARA NOASTRA“ 


Credincioşii d-lui Ionescu, sau partidul con- 
servator-democrat, au ţinut astăzi congresul lor 
de organizare. Au venit din toate judeţele dele- 
gațiuni şi adesiuni imense. In oraş zgomot, im- 
bulzeală. Ziare speciale vorbesc de evenimentul 
zilei. Credincioşii noului partid impart pe stradă 
fotografia şefului, a cărui popularitate e inconte- 


stabilă. La Congres, d-l Take Ionescu dezvoaltă - 


pe larg noul program, pe baza căruia va orga- 
niză şi conduce la izbândă partidul său. lată în 
esenţă acest program, care nu voiește să fie un 
program de principii, ci mai mult de tendinţe. 
Partidul conservator-democrat nu va com- 
bate reformele sociale, votate de actualul partid 
liberal, ci își va da toate silințele ca noile legi 
să fie aplicate cu bunăvoință și sinceritate; 
Partid adânc dinastic, el va fi un stâlp al 
tronului şi va face ca să se execute programul 
de reforme, afişat in primăvara trecută în nu- 
mele regelui; va lucră pentru propăşirea armatei; 
Se recunoaşte necesitatea unei reforme elec- 
torale „deşi votul universal este aproape îndeobşte 
exclus în dezvoltarea actuală a României“, dar 
deocamdată va fuce numai ca „al treilea colegiu, 
colegiul ţărănimei, „să devie o realitate“, ceeace 


- înseamnă că nu se vor mai face presiuni asupra 


țăranilor să aleagă oameni dela centru, ci bărbaţi 
de încredere din mijlocul lor; 


Pentru îmbunătăţirea finanţelor se vor face . 


noi convenţii comerciale; se vor reduce impozite; 
se va creă o nouă lege pentru exploatarea tere- 
nurilor petrolifere; întroducerea unei agriculturi 
raţionale; 

Pentru ridicarea administraţiei se va introduce 
inamovibilitatea funcţionarilor; lărgirea conbu- 
cionului administrativ — adecă a forului ultim de 
apelare împotriva abuzurilor; 

Se recunoaşte cetățenia tuturor Românilor de 
peste munţi stabiliți în Dobrogea ; 

Se iau o serie de alte îmbunătăţiri privitoare 
la starea igienică a ţăranului, la religie şi învă- 
ţământ ; aici se accentuiază cu deosebire şcoalele 
pentru adulţi la ţară. 

Aceste ar fi, foarte pe scurt, făgăduinţele 
politice ale partidului conservator — democrat, 
— conservator, deoare-ce îşi propune să respecte 
proprietatea individuală şi democrat, fiindcă ţine 
seama de aspiraţiile sdcietăţii moderne — făgă- 
duinţe cari vor puteă să strângă pe mulţi la o 
muncă viitoare. 

Cum va fi primit acest program de presa 
de aici, se va vedeă mâine. E sigur, că mulţi 
vor găsi prea puţin nou in punctele cele bogate. 
Alţii vor aduce învinuirea d-lui Take Ionescu că 
n'a avut curajul să se declare pentru „colegiul 
unic“ sau votul universal. V. Gh. Vasiliu. 


ȘTIRL 


Qaspe rar. In săptămâna aceasta a petrecut 
trei zile în mijlocul nostru poetul George Coşbuc, 
Aproape douăzeci de ani sunt de când marele 
nostru cântăreţ a părăsit Sibiiul și nu a mai 
putut să se întoarcă pe pământul Ardealului. 
Câștigând libertatea de-a tiece graniţa, d-l Coşbue 
a venit din nou să viziteze oraşul nostru. Mai 
bine de trei ani a petrecut odinioară în Sibiiu, 
fiind in redacţia „Tribunei“ sub conducerea d-lui 
Slavici. Acești ani de avânt tineresc au fost dintre 
cei mai rodnici. Aici s'a înfiripat un lanţ puternic 
de poezii între cari alături de strălucitoarea 
cântare „Nunta Zamfirei“, cele mai multe din 
volumele dintâi. Impresionat de atâtea amintiri 
ale acelor ani frumoși, măestrul nostru priveă 
mişcat toate lucrurile de cari i-se leagă aducerile 
aminte. Atâtea s'au schimbat de atunci. Oamenii 
au îmbătrânit, alţii nu mai sunt, chiar şi înfăţi- 
şarea oraşului sa schimbat. Poetul însă poate 
aveă frumoasa mângăiere că toate cântecele lui 
pline de înţeles au rămas neatinse de vreme. 
Tineri şi bătrâni s'au grăbit să vadă pe poet, 
să-i strângă mâna. El îi priveă pe toţi cu un surâs 

de bunătate, având pentru fiecare un cuvânt de 
căldură prietenească. — Miercuri a părăsit Sibiiul 
cu gândul de-a se mai întoarce in Ardealul, ale 


cărui frumuseți vor trăi totdeauna în cântecele lui. 
o 


Procese. ÎInregistrăm la această rubrică du- 
reros de permanentă condamnarea d-lui I. FV. 
loanovici, redactor la „Libertatea“. [)-l loanovici 
a fost condamnat la 7 an şi jumătate închisoare 
şi 1000 cor. amendă. 

In procesul ziarului „Unirea“ din Blaj, curia 
a respins recursul de nulitate şi d-l A. C. Domşa 
rămâne judecat la 8 luni închisoare şi 1200 cor. 
amendă. 

Zilele trecute a fost condamnat de tribu- 
nalul din |Sibiiu d-l Oct. Zăslduanu redactor la 
„Luceafărul“ la amenda de 120 cor. pentru unele 


notițe socotite „politice“. 
o 


Nou protopop. Luni a întărit consistorul din 
loc alegerea d-lui Dr. I. Siroia, de protopop al 
Sibiiului. Noul?protopop își ocupă în timp apropiat 
postul. Felicităm pe noul ales, dela care aşteptăm 
multe lucruri bune. Să fie intr'un cias bun! 


o 
Preot slovac condamnat. Curtea cu juraţi 
din Pojon a pedepsit pe preotul slovac Eduard 
Sándorfi la două luni temniţă ordinară pentru un 
articol publicat in „Ludove Novinyi“ în care aduceă 


laude deputatului luriga. 
o 


Slovacii nu duc dor de casă. Feciorii slovaci 
mai bucuros întră ca soldați în armata americană. 
Din 'o singură comună zece tineri s'au înrolat în 
statele unite ca soldaţi. Acolo: toate li-se explică 
în limba slovacă și sunt trataţi uman, nebătându-și 


nime joc de dânșii, fiindcă sunt Slovaci. 
o 


Răzbunare. In comuna Frigyesvâgâs din nor- 
dul Ungariei e şcoală confesională catolică, care 
primeşte ajutor dela stat. Aici a fost trimisă 
învăţătoare Gizelia Papp. Poporul slovac din co- 
mună nu se puteă împăcă cu împrejurarea, — 
de-a aveă o învăţătoare străină de neam. Biata 
femeie eră supusă la mulţime de neajunsuri din 
acest motiv. Zilele trecute a fost bătută de oamenii 
întăritaţi — după cum spun ziarele ungurești. 
lată un prilej de multe învăţăminte pentru gu- 
vernanţii noștri. Nenorocita învăţătoare a părăsit 
comuna, care pretinde învăţător slovac. 

o 

Reviste noi. Sub conducerea d-lui Lucian 
Bolcaş apare în Budapesta revista „Familia ro- 
mână“. Numeri de probă se pot cere dela redacţia 
revistei: Budapesta V. Strada Csâky Nr. 23. 

Tot acum apare şi revista umoristică „Nu- 
deluşa* din Budapesta, mult anunţată şi mult 
așteptată de publicul nostru. 

o 

0 revistă folositoare. In curând va apare 
la Braşov o utilă publicaţie periodică, purtând 
titlul „Sănătatea“. Această revistă va aveă me- 
nirea să dea sfaturi de igienă şi medicină şi va 
fi redactată de cunoscutul medie Dr. G. Baiu- 
lescu. Revista va apare de două ori pe lună. 
Abonamentul pe an 5 cor. După apariţia acestei 
reviste mult promițătoare vom vorbi mai pe larg 
de importanţa ei. 


Lueger în Lovrana. Primarul Vienei, acest 
bun prietin al neamului nostru, petrece de câteva 
zile în Lovrana. Popularul politician a fost pri- 
mit cu urări călduroase, cu steaguri și flori de 
publicul din Lovrana. 


o 
Anunţ Reuniunea de înmormântare din Ră- 
şinari îşi va ţineă adunarea generală ordinară 
Duminecă, în 23 Febr. st. n. la oarele 2 p. m. 


în edificiul şcolar. Comitetul. 
o 


Omoriţi. Ziarul parizian „Gil-Blas* publică 
următoarea listă a șefilor de state asasinați în 
ultima jumătate de secol: 

1854: Carol 111 de Parma, asasinat de An- 
tonio Cara; 1860: Principele Danilo de Munte- 

negru, asasinat de Kaditș un exilat; 1865: Lin- 
coln, prezidentul Statelor-Unite, asasinat de actorul 
Booth; 1868: Principele Mihail al Serbiei, asasinat 
de un partizan al Carageorgevicilor; 1881: Gar- 
field, prezidentul Statelor-Unite, asasinat de Gui- 
teau; 1894: Sady Curnot, prezidentul Republicei 
Franceze, asasinat de Caserio; 1896: Nazar-ed- 
Dine, şahul Persiei, asasinat de Moilach Rezah; 
1897: Idiarde Borda, prezidentul Republicei Uru- 
guai, asasinat de Aredonde; 1898: Elisabeta, 
Impărăteasa Austriei, asasinată de Luccheni; 
1899: Ulyse Heureuz, prezidentul Republicei San- 
Domnigo, asasinat de Caceres; 1900: Humbert 1, 
regele Italiei, asasinat de Bresci ; 1901: Mac-Kinley, 
prezidentul Statelor-Unite, asasinat de Czolgoz; 
1903: Alexandru 1, regele Serbiei şi regina Draga, 
asasinați de cătră o conjurație militară ; 1908: Don 
Carlos I, regele !Portugaliei şi Don Luiz Filip, 
moștenitorul tronului. 


De toate. 


Ernesto Rossi. 

Când a mers acest mare tragedian pentru prima oară 
în Berlin — prin anul 1880 — aveă cea mai frumoasă etate, 
eră cam de 50 de ani. In lumea artistică şi literară ger- 
mană a produs un viu interes venirea lui, săptămâni dea- 
rândul presa numai de el discutà, In etatea lui au mai 
jucat şi alţi actori mari roluri de amorez, dacă figura nu 
eră o piedecă mare, pentrucă fardarea schimbă fața. Rossi 
eră însă un om puternic şi bine nutrit gi cu toate acestea 
ave, curajul să joace pe Romeo. 

La omul ăsta totul eră numai putere fizică şi dintre 
toate aveà un organ extraordinar. Cel mai puternice și mai 
yezistibil ce s'a auzit vre-odată de pe scenă; un adevărat 
tunet, cu toate acestea foarte uşor de modulat şi foarte du- 
rabil chiar la cele mai mari sforțări. 

Odată totuş, când jueă în Berlin pe Kean a răgușit 
pe scenă şi ca să nu observe publicul aceasta, atâta a forțat 
organul pânăcând acesta s'a răzbunat. In mijlocul actului 
al Il-lea,fa amuţit cu totul, n'a mai putut scoate nici un 
cuvânt şi spre marea mirare a publicului s'a retras de pe 
bină, care a rămas goală o vreme. Veni regizorul înaintea 
rampei şi anunţă: „că d-l Rossi nu mai poate jucă. Dacă 
însă publicul îi va da răgaz o jumătate de oară, o să în- 
cerce iarâş, de îi va fi posibilii. Şi i-a fost posibil; în scena 
cea mai plină de patimă, în spelunca din port, în care Kean 
apare ca un om de lume, câştigă vocea lui iarăș sunetul 
plin metalic, 

Ce ar fi putut face însă puterea aceasta de voce, fără 
sufletul de artista lui Rossi. El a pătruns în adâncul ini- 
milor și de aceea eră şi un mare interpret a lui Shakes- 
peare. ; În rolurile lui predilecte ca : Hamlet, Romeo, Kean, 
Nero s'a afirmat în înterpretarea lor ca o individualitate de 
artist dintre cele mai pronunţate, cu toatecă iar nu se poate 
zice că n'a cunoscut şi interpretarea, altor artişti. In rolul 
lui Othello întrece chiar pe compatriotul lui: pe Salvini. 
Numai în rolul lui Lear, în care mai toţi se răstoarnă, a 
rămas neajuns. In toate fazele rolului te înlânţueşte, dar 
mai ales în scenele ultime, când mintea i-se luminează gi 
recunoaşte pe Cordelia, când tără să vrea îi cade în ge- 
nunchi ca un sac, în vreme ce ochii lui sunt plini de la- 
crămi, această scenă aparţine celor mai zguduitoare momente. 

Arta lui stă în general sub domnia realizmului; însă 
față de un titan, ca Shakespeare, al cărui mare interpret a 
fost, ne pare foarte pedantă întrebuinţarea acestei caracte- 
rizări din şcoala dramatică. Acolo e realizm şi idealizm 
topit laolaltă, ca suflet și materie. Și dacă te întrebi: a 
fost interpretarea lui Lear în înțelesul realizmului sau al 
idealizmului, la asta nu-ţi poate răspunde nici cel mai pri- 
ceput om în arta dramatică. 


Cântecul lui Marcu. 


La cetatea păgânească 
Bate Marcu să răzbiască; 
Dar Turcii veste-i luă 

Şi la Marcu că-mi venià, 
Și cetatea i-o prădă 

Pe Anghelina i-o iuă, 

Pe mumă-sa mi-o călcă 
Cu copita calului 


Pe faţa obrazului. 
+ 


Marcu acasă cànd venià 
Şi toate pradă-şi găsià 
De năcaz la pat cădeà, 
Boierii la el venià 

Şi din grai aşa-i grăià: 
— Marcule, voinicule, 
Marcule, viteazule, 














„ȚARA NOASTRA“ 


Marcule, nu te lăsă, 

Că şi noi te-om ajută, 
Marcule, din ce-om puteă. 
Meșteri mari că ţi-om aduce 
Şi cetatea ti-om direge, 
Doftori mari ţi-om căpătă 
Pe mumăta-om vindecă, 
Nevastă ti-i căpătă. 
Marcu-aşă când auziă 

Din pat că mi-se sculă, 
Haine domnești lăpădă 
Călugăreşti îmbrăcă, 
Punga cu galbini umpleă 
Şi călare 'ncălecă, 

Şi la Țarigrad plecă 

Şi la Paşa-mi ajungeă, 
Unde nevasta-i eră. 

Iar Paşa când mi-l zăriă 
Paşa calu-'i cunoştea, 

Şi din grai așa-mi grāià: 
— D'alei moș călugăraş, 
D'alei voinic călăraș, 
Calul ăsta dela tine 

Par’ c'ar mai fi fost la mine. 
Dar Marcu din grai ziceă: 
— D'alei Ago Turcule, 
Tureule, viteazule, 

Calul ăsta dela mine 
Poate-o mai fi fost la tine; 
C'ăstai calul Marcului 
Marcului, voinicului ; 

Dar Marcu de supărat 

A ven't moartea l-a luat 
Iară eu lam îngropat 
Calul mie mi-l'a dat. 
Pașa din grai îmi grăiă: 
— D'alei moş călugăraş, 
D'alei voinic călăraș, 

Calu 'n şopru să-l băgăm 
Şi fân şi ovăs să-i dăm, 
Noi în casă să întrăm 

Să bem, să ne ospătăm 
Și pe Marcu să-l uităm; 
Că Marcu dac'o fi mort 
Frică n'am la ce să port; 
Uite şi nevasta mea 

Cât e ziua şi noaptea, 
Tot de Marcu se jeleşte 
Tot pe Marcu-l pomeneşte; 

Dar noi să bem, s'ospătăm 
Și de Marcu să uităm. 

lar Marcu din grai grăiă: 
—- Tu, nevasta Marcului, 
Ibovnica Turcului, 
Spune-mi mie adevărat 
Trai mai bun unde-ai aflat, 
Ori la Marcu 

Ori la Turcu: 

Nevasta din grai grăiă: 

— De-aş trăi cât e lumea, 
Pe Marcu nu-l pot uită 
Pe Turcu nu-l pot vedea; 
Turcu o palmă că-i trăgea 
Nevasta sta şi plângeă, 
Iar Marcu când o vedea 
Pân'la inimă-l junghiă, 
Dar Tarcu din grai grăiă: 
— Hai să bem, să ospătăm 
Şi de joc să ne-apucăm, 
lar Marcu din grai zicea: 
— Noi, Ago, ne-am ospătă 
Şi de joc ne-am apucă, 
Dacă noi Călugăraşii 

Când auzim ceterașii, 

Şi jucăm doi câte doi 

Fug Turcii cu toţi de noi. 
Marcu 'n joc mi s'a-runcă 
Și cum jucà şi săriă 

Paşa armele-i zăriă: 

— Marcule, voinicule, 
Marcule, viteazule, 
Lasă-mă cu zilele 

Că-ţi dau toate-averile. 
Nici vorba nu-şi isprăveă 
Capul cât colo-i zbură, 

Pe Anghelina şi-o luă 

Şi din Țarigrad plecă. 
Turcii de veste-i luă 

Toţi de spaimă s'ascundeă. 


Cules de GR. T. 
Posta redacţiei. 


Piștea-anf. Am primit scrisoarea D-v, cu rectificarea. 
O lăsăm nepublicată, neavând nici un interes deosebit. D-v. 
cari aveţi mângăierea unei fapte bune, nu mai aveţi lipsă 
de asemeuea desminţiri. Asta numai atunci var face tre- 
buinţă, când vanitatea var fi mai mare ca dorul de muncă. 

Banca de asigurare 


„TRANSSYLVANIA,“ 


<- din Sibiiu => 
întemeiată la anul 1868 
în Sibiiu, str. Cisnâdiei DTr. 5 (edificiile proprii). 
Fonduri de întemeiare și de rezervă 2.120,131.9I cor.; 
asigurează în cele mai avantagioase condiţii: 


contra pericolului de incendiu și exploziune, 
edificii de orice fel, mărfuri, mobile, vite, producte economice etc. 


det asupra vieţii 30 


în toate combinaţiile: capitale pentru cazul morţii, asigurări de zestre, de copii, de 'studii, 
'rente pe vieaţă etc. 


Asigurări poporale fără cercetare medicală. 
Asigurări pe spese de înmormântare cu solvirea imediată a capitalului scadent la decedare. 























Capitale asigurate asupra vieţii: 


Valori asigurate contra incendiului : | 
9.293,195'— coroane. 


94.975.294:— coroane. | 


Dela întemeiare s'au solvit: 
pentru despăgubiri de incendii 4,295.120.15 coroane, 
pentru capitale asigurate pe viată  3.760,810.21 coroane. 


„__ Oferte şi orice informaţiuni se pot luă dela: Direoţiune în Sibiiu, str. Qisnădiei Nr. 6, 
etagiu I, curtea I, şi la agenturile principale din Arad, Braşov, Cluj și Bistriţa, cum şi 
dela subagenţii din toate comunele mai mari. 


+4-+4+4-+294++++204444000+4+444+++ 

1305/908. Publicaţiune. 


Comuna Gurariului dă pe calea unei 
nouă licitațiuni publice clădirea unui 
pavilon de joc în întreprindere. — Noua 
licitaţiune se va ţineă Duminecă, în 1 Martie 
a. c. la'71 oare a. m. în cancelaria comu- 
nală de aici. Vadiul e 10%, dela prețul 
strigării de 4322 cor. — Oferte în scris 
încă se primesc. — Condiţiunile, planul 
şi preliminarul se pot vedeă aici. 

Gurariului, în 15 Februarie 1908. 


1—2 Primăria comunală. 
E] 








Aviz. 


In şedinţa societăţii croitorilor de bărbaţi 
din Sibiiu ţinută în luba lui Iulie 1907 s'a hotă- 
rit, ceeace de altfel s'a şi fost publicat în gazete, 
ca toţi debitorii lor cari nu şi-au achitat datoriile 
lor în terminul de 6 luni, să se compute ca in- 
terese după capital 6%. 

In amânarea mai departe a hotărirei so- 
cietăţii susnumite s'a hotărit, ca toţi aceia cari 
nu şi-au achitat datoriile lor la terminul susnu- 
mit să se predeie băncii de imprumut şi păstrare 
„Boden-Credit-Anstalt“ din Sibiiu, care s'a de- 
cis a plăti tuturor croitorilor din Sibiiu, su- 
mele cu care restează debitorii lor încă înainte 
de ce ar fi încassat aceste sume. 

Cauza acestei hotăriri este, ca respectivii 
croitori să-şi poată regulă afacerile lor proprii, 
cât şi legăturile ce le au cu fabricile din cari 
cumpără ștofele. Dar totodată cu aceasta pot 
liferă prompt tot feliul de vestminte solide şi cu 
preţuri mai reduse. 


IOAN PĂRĂU 


CI măestru croitor CI 
SIBIIU, str. Poplăcii DNr. 21. 





Cu respect recomand Onoratului public român 


ae Atelierul de croitorie 3 


în care după cunoştinţele câştigate în străinătate și 
după o praxă de mai mulţi ani, mă aflu în plăcuta 
poziţiune de a confecţionă. tot felul de vestminte 


bărbătești după cea mai nouă modă, cum şi tot felul 
de uniforme militare. — Asemenea, confecţionez 


ZII reverenzi 


asupra cărora îmi permit a atrage atenţiunea ono- 
>x raţilor domni preoţi şi candidaţi de preoți. >< 
Comande urgente se efeptuese 
în timp de cel mult 24 oare. 


Rugând on. public a mă onorà cu preţioasele 
comande, semnez cu toată stima, 


Ioan Părău, 


3—5 măestru croitor. 








[i 
J 


£a Croitoria universală 


str. Cisnădiei 3 34 SIBIIU str. Cisnădiei 34 








Subscrisul îmi iau voiă a atrage atenţiunea 
On. Public român asupra croitoriei mele 
militare şi civile în care se confecţionează 


DE reverenzi “g 

şi tot felul de uniforme după croiul mai nou. 
Totdeauna stau la dispoziția 

Onoratului Public pentru a 

pregăti un lucru solid şi de- 

ex0 plin corespunzător. © 

Pentru comande cât mai multe, rog pe Ono- 

i ratul Public a-mi oferi binevoitorul sprijin. 


Comandele urgente se efectuese in timpul 
cel mai scurt. 


Semnând cu toată stima: 


I. Petrașcu 


m. eroitor. 











TARA NOASTRA: 


Nr. 


-7 — 1908, 

„Insoţire pentru valorizarea laptelui“ în Sălişte. 








CONVOCARE. 


P. T. membrii 


„Insoţirei pentru valorizarea laptelui în Sălişte sunt învitaţi la 


I-a adunare generală ordinară, 
care se va ţineă în 1 Martie a. c. st. n. la 10 oare a. m. în sala de ședințe a primăriei comunale 


din Sălişte, cu următoarea 


Ordine de zi: 


1. Deschiderea și constituirea adunării generale prin numirea unui notar și alegerea a 2 verificatori a pro» 


cesului verbal. 


2. Prezentarea situațiunei financiare anuare, contul bilanţ și contul profit și perderi pentru anti 1906 și 1907. 
3. Cenzurarea acestor conturi, hotărîre asupra lor și abeolvarea de răspundere a direcțiunii și a consiliutus 


de supraveghiare. 


4. Intregirea prin alegere a locurilor devenite vacante în direcțiune. 
5. Eventuala întregire a consiliului de supraveghiare, și designarea unui număr de membrii ca comisari de zi. 


Membrii cari voiesc a luă parte la adunare cu vot deciziv sunt poftiti aşi depune biletele 
de membru la cassa primăriei comunale din Sălişte pe lângă revers până în 29 Februarie a. c. st. n. 


la 10 oare a. m. 
Membrii, 


însoțirea a avut cu finea anului 1906, 


— 216 iar cu finea anului 1907, — 296 


şi anume la constituire au fost 40, în decursul anului: 1906 au întrat 176, de ieșit nu au ieșit nimeni 
nici parte fundamentală nu s'au abzis, în anul 1907 au întrat 80 iar de ieşit nu au ieşit nimeni şi 


nici părţi fundamentale nu s'au abzis. 


Părţi fundamentale în anul 1906 au fost subscrise 216 în valoare nominală de 8640 cor. 


iar în anul 1907 numărul 


părţilor fundamentale au fost de 296 în valoare nominală de 11,840 Cor. 

















Sălişte in 17 Februarie 1908. Direcţiunea. 
Activa. Coroana Contul Bilanţului pe 1906. Coroane Pasiva. 
Cassa în numărar A 11436 | Depunerile de membri, capital social 3,293:30 
Bon la cassa de păstrare postală P 1,061:47 | Fondul de rezervă . A 219:06 
Bon la cassa de păstrare Sălişte . 1,913:67 | Imprumuturi dela Cassa de păstrare “Săliște A 5,000-— 
Depuneri spre fruetificare 1,06501 | Preţul râmătorilor . . . . . . . a’ 12,285:— 
Diverși debitori . i 13,350:60 | Diverşi creditori . 113 54 
Utensilii . 3088-95 Competinţă de timbru . 26-74 
după amortizare . 516:87 2,572 08 
Spese de fondare . 50056 
după amortizare de 10%, . 100-11 40045 
20,581-64 20,5317:64 
Spese. Coroane Contul Profit şi Perdere. Coroane Venite. 
Preţul laptelui cumpărat . P 5,838 88 | Preţul untului vândut . = og 1,133-89 
Spese de administrare . 1,407:65 Preţul productelor laterale . . . . . . 1,219:68 
Salare ; . . 56O- 1,96765 | Interese dela cont-curent. . . . . 93-40 
Interese după depunerile de “membri P 23:46 
Amortizări dela utenzilii . . . 516-87 
Spese de fondare . 10011 616-98 
8446-97 8446-97 


Direcţiunea: 


Dr. Ioan Stroia m: p., prezident. 
Petru I. Comşia m. p. 


Constantin Herţia m. p., conducător administrativ. 


Ioan Chirca m. p. 
Ioan St. Banciu m, p. 


Subsemnatul consiliu de supraveghiare am examinat conturile prezente și le am aflat în regulă şi în con- 


sonanjă cu registrele Insofiret. 
Sălişte în 1i Februarie 1908. 
Nicolau Henţiu m. p., prezident. 
Iuliu Crişan m. p. 


Dumitru Lăpădat m. p. 


Petru Giura m. p. 
Constantin Crigtiu m. p. 

















Activa. Coroane Contul Bilanţului pe 1907. Coroane Pasiva. 
Cassa în numărar ; 482-19 | Depuneri de membri, capital social . 3,194-95 
Bon la cassa de păstrare otel i 1,082:60 | Fonăul de rezervă : 286:06 
Bon la Cassa de păstrare Sălişte. . . .-. 5,561 67 | Imprumut la Cassa de păstrare 5,000-— 
Depuneri spre fructificare 1,118:26 | Preţul râmătorilor 12,285:— 
Diverşi debitori . 10,468:32 | Diverşi creditori. . . . . . 24848 
Utensilii . 2,512-08 
Spese de fondare 40045 
după amortizare . 11:08 32931 

21,614:49 21,614:49 

Spese. Coroane Contul Profit şi Perdere. Coroane Venite. 
Prețul laptelui ci păsa Ă 6,856 52 “Pretul u untului vândut . 7,136:60 
Spese de administrare . „1544-82 Preţul produetelor laterale . 2,299:67 
Salare . 1,10998  2,654:30 | Interese dela cont-eurent. 21042 
Competinţă de iso, i 3 04 
Interese după depunerile de membri 6175 
Amortizare din spesele de fondare 7108 

9,646-69 9,646:69 
Direcţiunea: 


Dr. loan Stroia m. p., prezident. 
Petru I. Comşia m. p. 


Constantin Herţia m. p., conducător administrativ. 


Ioan Chirca m. p. 
Ioan St. Banciu m. p. 


Subsemnatul consiliu de supraveghiare am examinat conturile prezente și le-am aflat în regulă și în con- 


sonanță cu registrele Insoţirei. 
Săligte în 17 Februurie 1908. 
Nicolau Henţiu m. p., prezident. 
Iuliu Crişan m. p. 


Dumitru Lăpădat m. p. 


Petru Giura m. p. 
Constantin Criştiu m. p. 

